ВИЛОЯТ ҲОКИМИ - БИЗНИНГ УСТОЗИМИЗ - ANDIJONNOMA.UZ\nВИЛОЯТ ҲОКИМИ - БИЗНИНГ УСТОЗИМИЗ\nҲаётимиз давомида каттаю кичикнинг хатти-ҳаракатидан, муомаласию одобидан уқиб, сабоқ олиб борамиз. Бу жиҳатларни ўзимиз таълим бераётган ўқувчилар маънавий оламига сингдириб боришга уринамиз.\nВилоятимиз ҳокими Шуҳратбек Абдураҳмонов мактабимизга ҳар гал ташриф буюрганларида ҳамкасбларимиз билан "устозимиз келди," деяқилган ишларимиз сарҳисобини оламиз. Улар фарзандларимизнинг камоли учун зарур шарт-шароитлар яратиш мақсадида кўп хайрли ишларни амалга оширяпти. Таълим масканида фаоллар ва спорт заллари тўлиқ таъмирланиб, замонавий кўриниш олди. Маънавият хонасига кирсангиз, шинамлиги ва тартибли жиҳозланганидан дилингиз яйрайди. Касбга йўналтириш хонасини кичик цех дейсиз. Юқори синф ўқувчилари чеварлик ҳунарини яхшигина эгаллаб, замонавий тикув машиналарида буюртмалар асосида ишлашга мослашяптилар.Қишга ҳозирлик борасидаги ташвишларимиз ҳам ечимини топди. Иссиқлик тизими тўлиқ янгиланди. Буларнинг барчаси вилоят ҳокимининг эътибори, саъй -ҳаракатлари туфайли эканини мактабимиз жамоаси яхши ҳис қилади.\nУ киши ўқувчилар билан суҳбатлашганда меҳрибон ота бўлиб, уларнинг орзуларига қизиқадилар. Қўйилган мақсад сари дадил қалам ташлашга, иккиланмасликка чорлайди. Бу сабоқлар самарасини битирувчиларимиз Умниса Исмоилова, Хидоятхон Аҳмаджонова, Шаҳноза Қўзибоева, Суннатилло Аҳмадбеков, Сарвиноз Шуҳратбекованинг фаолиятида яққол кўраман. Улар ўқувчилик давридаёқ имтиёзли кредитлар асосида тадбиркорликни бошлаб юборишган. 4-синф ўқувчиси Маликахон Абдумаликова оқилалиги, намунали ҳулқи учун вилоят раҳбарининг қўлидан планшет олди. 45 нафар ўқувчимиз олий таълим муассасалари талабалари бўлишди. Ютуқлар вилоятимизда таълим соҳасидаги ислоҳотларнинг изчил амалга оширилаётганидан деб биламан.\nВилоятимиз раҳбарининг ўқувчилар одоби, ўзини тутиш этикаси, атроф-муҳитни ободонлаштириш масалалари юзасидан берган вазифалари фаолиятимизга танқидий-таҳлилий ёндашувга ўргатмоқда. Маънавий-маърифий ишларга масъул бўлганим учун ташкил этаётган ҳар бир тадбиримда мана шу нуқталарга эътибор қаратаман. Уларнинг шижоати, қатъияти, ташаббускорлиги шу билан бирга ҳаммани тинглай билиши жамоамиздаги ҳар бир ўқитувчи учун маҳорат мактаби бўляпти, деб дадил айта оламан.\n31-умумий ўрта таълим мактаби ўқитувчиси.


Директори Ахмедов Негмат Ахмедович\nҚабул кунлари: Шанба, 10:00 дан 12:00 гача\n«QASHQADARYOTIJORATSAVDO» МСhJ MSMT va G`K рахбарининг\nМ А Н С А Б Й У Р И Қ Н О М А С И\n1. Узбекистон Республикасининг амалдаги конунчилигига мувофик ташкилот фаолиятининг умумий бошкарувини ташкил этади.\n2. Ташкилотнинг барча бугинлари, булим ва цехларини хамкорликда фаолият курсатишини ташкил килади.\n4. Вилоят ахолиси хамда корхона ва ташкилотларнинг талаб ва истакларидан келиб чиккан холда керакли махсулотларни олиб келиниши, унинг сакланиши ва таксимланишини бошкаради.\n4. Ташкилот ходимлари ва ишчилари уртасида мехнат вазифаларининг тугри таксимланиши ва бажарилишини назорат килади.\n5. Юкори идоралар ва махаллий хокимликлар томонидан ташкилот олдига куйилган вазифалар ижросини ташкил килади.\n6. Ташкилотга зарур булган кадрларни танлаш, мавжуд кадрлар малакасини ошириш масалаларнинг хал этилишини бошкаради.\n7. Ташкилот ишчи-ходимларига амалдаги конун ва коидаларга мувофик етарли иш шароитларини ташкил этилишини назорат килади.\n8. Ташкилот номидан барча юридик шахслар, шунингдек юкори идоралар хамда махаллий хокимликлар билан мулокотда булади, тегишли шартномалар тузишда ваколатга эгадир.\n9. Ташкилотнинг ишлаб чикаришини бошкаради, даромад ва харажатлар хисоби тугри юритилишини назорат килади.\n10. Ташкилотнинг маъмурияти ва мехнат жамоаси уртасида Жамоа шартномасининг тузилиши ва унинг бажарилиши устидан назорат килади.\n11. Юкори ташкилот ва махаллий хокимликлар томонидан бериладиган топширикларни ташкилот булимлари ва бугинлари томонидан бажарилишини таъминлайди.\nБилиши керак: Узбекистон Республикасининг Хукумати, вилоят хокимлиги, юкори ташкилотларнинг карор ва фармонлари, ташкилот фаолиятига доир тегишли меъёрий хужжатлар, коидаларни; ташкилотнинг асосий фаолиятини, унинг бугинлари уртасида вазифалар таксимотини; ташкилотнинг иктисодий-молиявий холатини.\nМалакасига доир талаблар: Олий техник, мухандислик ёки иктисодий маълумотга эга, ташкилот фаолиятига доир сохаларда камида 5 йил мехнат килган булиши керак.\nДиректор ўринбосари: Зиёдов Ғайбулло Ҳамидович\nҚабул кунлари: Пайшанба, 14:00 дан 16:00 гача\n«QASHQADARYOTIJORATSAVDO» МСhJ MSMT va G`K рахбарининг уринбосари\nМ А Н С А Б Й У Р И К Н О М А С И\n1. Узбекистон Республикасининг амалдаги конунчилигига мувофик ташкилот фаолиятининг умумий бошкарувида иштирок этади.\n2. Ташкилотнинг савдо булими, экспедиторлар, омборхоналар, жойлардаги «Ягона ёг омборлари» ва бошка бугинларининг хамкорликда фаолият курсатишини ташкил килади ва бошкаради.\n4. Узбекистон Республикаси Хукумати томонидан белгиланган «Вактинчалик тартиб» ва бошка коидаларга мувофик вилоят ахолисини усимлик ёги ва ун махсулотларини ишлаб чикариш корхоналаридан олиб келиниши, унинг сакланиши ва тугри таксимланиб, ахолига махаллий хокимликлар билан келишилган холда савдо дуконлари оркали етказилишини ташкил этади ва бошкаради.\n4. Ахолига етказиб берилаётган усимлик ёги ва ун махсулотлари тугрисида тегишли идораларга уз вактида ахборотларни етказади.\n5. Вилоят ахолиси хамда корхона ва ташкилотларнинг талаб ва истакларидан келиб чиккан холда керакли озик-овкат махсулотларни олиб келиниши, унинг сакланиши, таксимланиши хамда сотилишини ташкил этади ва бошкаради.\n6. Савдо булими, экспедиторлар ва омборчилар уртасида мехнат вазифаларининг тугри таксимланиши ва бажарилишини ташкил килади.\n7. Ташкилот рахбарияти, шунингдек юкори идоралар ва махаллий хокимликлар томонидан ташкилот олдига куйилган вазифалар ижросини ташкил килади.\n8. Ташкилот номидан мижозлар билан мулокотда булади, тегишли шартномалар тузишда ваколатга эгадир.\n9. Юкори ташкилот ва тегишли идораларга белгиланган тартибда хисоботлар такдим этилишини таъминлайди.\nБилиши керак: Узбекистон Республикасининг Хукумати, вилоят хокимлиги, юкори ташкилотларнинг карор ва фармонлари, ташкилот фаолиятига доир тегишли меъёрий хужжатлар, коидаларни; ташкилотнинг асосий фаолиятини, унинг бугинлари уртасида вазифалар таксимотини; ташкилотнинг иктисодий-молиявий холатини; ташкилот омборларидаги махсулотлар хажми, сифати ва харакатини.\nБош хисобчиси: Бабаназаров Анвар Мухаммадиевич\n«QASHQADARYOTIJORATSAVDO» МСhJ MSMT va G`K бош хисобчиси\n2. Бош бухгалтерлар тугрисидаги конун ва коидалар, шунингдек меъёрий хуж-жатларга мувофик ташкилотнинг молиявий-хужалик фаолиятининг бухгалтерлиги хисоби ва хисоботларини ташкил этади ва амалга ошириб боради, ташкилотнинг молиявий, моддий-техника ва мехнат ресурсларидан окилона фойдаланилиши устидан назорат урнатади.\n4. Хисоб ва хисоботларни юритилишини рационал турларини урнатиб, хисоб ва хисобот интизомига риоя этилиши устидан назорат урнатади.\n4. Пул маблаглари, моддий бойликларва асосий воситалар хисобини юритади, бухгалтерия счётларида уларнинг харакатини уз вактида акс эттиради, ташкилотнинг махсулотларни олиб келиш, саклаш ва сотиш юзасидан даромад ва харажатлари хисобини юритади, барча молиявий ва кредит операциялари, уларни конунчиликка мувофик уз вактида ва тугри расмийлаштирилиши устидан назорат килади.\n5. Махсулотларнинг сотиш нархларини тугри белгилаш, ишчи-ходимларга иш хаки ва бошка туловларни тулаш, давлат бюджети ва ижтимоий ахамиятга эга жамгармаларга белгиланган солик ва барча туловларни уз вактида амалга оширилишини таъминлайди.\n6. Ташкилотнинг мехнат унумдорлиги, ишлаб чикариш рентабеллиги ва унумдорлигини ошириш, харажатларни камайтириш, мехнатни рагбатлантириш каби иктисодий фаолиятида иштирок этади.\n7. Бухгалтерия ходимлари уртасида мехнат вазифаларининг тугри таксимланиши ва бажарилишини ташкил килади.\n8. Тегишли идораларга белгиланган хисобот ва маълумотларни уз вактида такдим этиб боради, ташкилот рахбарияти томонидан берилган вазифалар ижросини таъминлайди.\n9. Бухгалтерия хисоби ва хисоботларига оид Узбекистон Республикаси хамда халкаро конун ва коидаларга, шунингдек меъёрий хужжатларига мувофик иш ташкил этилишини таъминлайди.\nБилиши керак: Узбекистон Республикасининг Хукумати, вилоят хокимлиги, юкори ташкилотларнинг карор ва фармонлари, ташкилот фаолиятига хамда бухгалтерия хисоби ва хисоботларига доир тегишли меъёрий хужжатлар, иктисодий ва молиявий конун-коидаларни; ташкилотнинг асосий фаолиятини, унинг бугинлари уртасида вазифалар таксимотини; ташкилотнинг иктисодий-молиявий холатини.\nМалакасига доир талаблар: Олий иктисодий, молиявий, ёки мухандислик-иктисодий маълумотга эга, ташкилот фаолиятига доир, иктисодий ва молиявий тахлил сохаларида камида 4 йил мехнат килган булиши керак.


Қирғизлар қозоқларга сув бермай қўйди\nҚозоқларга сув беришга таласликларни ҳукумат расмийлари ҳам кўндира олмади.\nҚирғизистоннинг Талас вилояти Кўксой қишлоғи аҳолиси 7 июлдан бошлаб Қозоғистонга бериладиган сувни тўсиб қўйди. Қирғизистон ҳукумати расмийлари ҳам таласликларни қозоқларга сув беришга кўндира олмаяпти.\nКўксой қишлоғи Қирғизистоннинг Қозоғистон билан чегараси яқинида жойлашган. Қишлоқ аҳолиси Қозоғистонни қирғизларга тегишли ерларни ўзлаштиришда ва ноқонуний тарзда чегарани ўрнатиб олганликда айбламоқда.\nҚўйсойликлар “қозоқлар босиб олган 13 километрли ҳудуд қайтариб берилсин”, деб талаб қилмоқда.\n-Сув йўлини тўсиб қўйганимиздан иддао чегарани аниқлашни талаб қилишдир. 1930 йилдаги ҳужжатга асосан қирғиз-қозоқ чегараси дарё ўзани бўйлаб ўтган. Қозоқлар эса бунга амал қилмай, 4,5 минг гектар ерни ўзларига қўшиб олди. Бунинг оқибатида, биз яйловга бориш учун 20 километр айланма йўллардан юришга мажбур бўлмоқдамиз, -деди сув йўлини тўсганлардан бири Нурбай Анарбаев.\nМаҳаллий аҳоли, шунингдек, Қирғизистон ҳукуматидан Қозоғистон билан чегара юзасидан имзоланган 2001-2008 йилдаги шартномлар бекор қилинишини ҳам талаб қилаяпти. Кўксойликларнинг айтишича, собиқ президентлар Асқар Ақаев ва Қурманбек Бакиевлар ҳукмронлиги даврида Қозоғистонга Қирғизистонга тегишли кўп ҳукдудлар ноқонуний равишда бериб юборилган.\nСув йўлини беркитиб қўйган норозилар билан Қирғизистон Бош вазири ўринбосари Тўқўн Мамитов учрашди. Бироқ у ҳам кўксойликларни қозоқларга бериладиган сув йўлини очишга кўндира олмади. Кўксойликлар бу ерга ўтов тикишиб, сувнинг очиб юборилмаслигини назорат қилишмоқда.\nМаълумотларга қараганда, қўксойликлар тўсиб қўйган сув йўли орқали Қозоғистоннинг Жамбул вилоятида камида 4 минг гектар экин майдони суғорилар эди.\nБош вазир ўринбосари Тўқўн Мамитов Қозоғистон билан чегара юзасидан имзоланган шартномаларни Бишкек расмийлари бекор қила олмаслигини айтди.\n-Мен сизларнинг саволларингизга жавоб беришга тайёрман. Чунки сизларнинг кўпчилигингизни мен яхши танийман, танимаганларим эса мени танишади. 2001-2008 йилда парламент томонидан қабул қилинган шартномларни бекор қила олмаймиз. Хоҳласанглар менинг гапимга қулоқ солинглар, хоҳламасанглар йўқ, очиғини айтаман-бу бизнинг қўлимиздан келмайди. Қолган баҳсли ҳудудларни эса Қозоғистон билан бамаслаҳат ҳал қилишимиз мумкин, -деди Тўқўн Мамитов.\nҚирғизистон билан Қозоғистон чегараси 1241 километрни ташкил қилади. Мазкур чегара ҳудудини аниқлаш 2008 йилда якунланган ва ҳар икки тараф томонидан тасдиқланган.\nҚирғиз-қозоқ чегарасидан фарқли ўлароқ ўзбек-қирғиз чегарасидаги баҳсли ҳудудлар масаласи 10 йилдан бери ҳал этилмай келинаётир. Ўзбекистон- Қирғизистон чегара чизиғининг узунлиги 1378 киломтерни ташкил қилади. Чегаранинг 315 километри 60га яқин баҳсли ҳудуд борлиги туфайли шу кунгача аниқланмаган. Расмий маълумотларга қараганда, 2013 йилнинг олти ойи мобайнида ўзбек-қирғиз чегарасининг аниқланмаган ҳудудларида 16 та мажоро содир этилган.


Муқаддас илк мартоба ҳаёт гўзаллигини, ташқарида зўравонликсиз, тинч, осуда ҳаёт борлигини ҳис қилди … — Nargis.uz\nСўнгги вақтларда оммавий ахборот воситалари, ижтимоий тармоқларда эркак хотинини калтаклагани, ўлдирмоқчи бўлиб пичоқ ургани ҳақида кўплаб хабарлар тарқамоқда. Бундай хабарларга муносабатлар ҳар хил. Энг ачинарлиси аксарият юртдошларимиз “калтакланган аёл ўзи сабабчи бўлгани учун эри урган” деган фикрда. Наҳотки инсон ҳаётга хўрланиш, доимо босим остида яшаша, калтакланиш учун келса? Бугунги ҳикоямиз қаҳрамони Муқаддас (исмлар ўзгартирилган) Бухоро шаҳрида туғилган. 3 та вояга етмаган фарзанди бор.\nМуқаддаснинг онаси мактабда ўқиб юрганида, касалликдан вафот этди. Қиз доимо уйга ичиб, маст бўлиб келадиган, фарзандларини урадиган отаси ва унга ягона меҳрибон акаси қўлида катта бўлди. Муқаддас лицейни битириши билан уни турмушга узатишди. Бир томондан ўқиш, севган касбини эгаллашни орзу қилиб юрган қиз учун бу отасининг калтаклар ва ҳақоратларидан қутилишнинг ягона йўлидай туюлган эди. Аммо тўйдан бир ҳафта ўтмай, ёш келин барча умидлари пучга айланганини тушиниб етди. Эри Муқаддаснинг отасидан қолишмаган ҳолда ичар, арзимаган сабаб билан ёш хотинини ура бошлади. Жанжалларга кўпинча қайнонасининг ўғли ишдан келиши билан Муқаддасни ёмонлаб бошлар, ўғли хотинига қўл кўтармагунча кўнгли жойига тушмасди.\nМуқаддас мазкур азобда 10 йил яшади. Орқама-кетин туғилган фарзандларини олиб, калтак ва хўрликларга чидай олмай, бир неча маротаба уйига қайтиб борди. Аммо остона ҳатлаб кириши билан, отаси қизининг юзига шапалоқ тортиб юборди.\n-Ҳа, падарингга ланъат. Йўқол уйингга. Болаларингни эринг боқсин, дея уларни кўчага ҳайдади.\nНигора аллақачон уйланиб, 3 нафар фарзандли бўлган акасининг уйига ҳам сиғмади. “Ойдин нур” зўравонликка учраган хотин -қизларга ёрдам бериб келаётган марказ ходимлари Муқаддаснинг жонига оро киришди. Аммо Марказда бир ой яшагач, яна эрининг уйига қайтишга мажбур бўлди. Муқаддас барибир қайтиб келишини англаган қайнонаси энди авжига чиқди. “Хотининг лапашанг, ивирсиқ, на овқатни яхши қилади, на уй тутишни билади. Менга умуман қармайди ” дея ўғлини хотинига қарши қайрай бошлади.\nҲар кунги жанжаллардан тўйган Шокир ишдан уйга қатгач, яна онасининг дийдиёсини эшитар экан учоқ бошида болта билан утин м айдалаётган хотининг олдига бориб, “нега онамни хафа қиласан, ҳароми?” дедида, уни тепиб юборди. Муқаддас оҳ уриб, ерга йиқилди. Хотининг қаршилик кўрсатмай, унсиз йиғлаганича, ерда бошини қўли билан беркитгани Шокирнинг баттар жазавасини қўзғатди. У ерда ётган болтани олиб, хотининг бошига урди. “Оҳ” уриб, бирдан жимиб қолган Муқаддасни оёғи билан туртиб кўрган Шокирнинг кайфи бир зумда тарқади. Юраги қинидан чиққудек бўлиб уриб, уйга қараб югурди. Кеч куз осмонида пайдо бўлган қора булут бироздан сўнг гулдираб, қонга беланган аёлнинг тақдирига ачингандек, кўз ёш тўка бошлади. Юзига келиб тушаётган ёмғирдан кўзини очиб, бироз ўзига келган Муқаддас амаллаб ўрнидан турди. Отасидан қўрқиб, ошхонада йиғлаб ўтирган болалрини эргаштириб уйдан чиқди.\nҚўшниси Адолат хола бошидан тинимсиз қон оқаетган жувонни кўриб ҳуши бошидан учди. Келинига айтиб, “Тез ёрдам” чақиртирди. Муқаддас шифокорларнинг саъй-ҳаракати билан тирик қолди. Касалхонадан чиққан аёл қаерга боришини билмай, маҳалла хотин-қизлар масаласи бўйича раис ўринбосарига мурожаат қилди. Муқаддас фарзандлари билан Хуринисо Равшанова раҳбарлик қилаётган Бухоро вилояти реабилитация ва мослаштириш марказига вақтинчалик яшаб туриш учун жойлаштирилди.\nМуқаддас ўта тушкун кайфиятда эди. Энди нима қилади? Учта боласи билан қаерга боради? Бир бирини орқасидан етолмас даражада қувлашаётган, миясида ғужғон ўйнаётган саволлар, ҳаёллар унга тинчлик бермас, бунинг устига эри келиб, уни яна калтаклаб кетишидан қўрқар эди.\nМарказ психолог Гулнора Сирожеванинг саъй-ҳаракатлари эндигина натижа бериб бошлаганида, Шокир Муқаддасни ишидан чиқишини пойлаб, “ҳали сенми мени милисага берадиган” дея, кўчада уни калтаклади. Маълум бўлишича, ички ишлар ходимлари томонидан эрига нисбатан бир неа маротаба “Ҳимоя ордери” берилган, аммо шунга қарамай, эри Муқаддасни доимо калтаклаб келган.\nБу сафар “энди урмайман” дея ёлғон қасам ичиб, узр сўраш билан иш битмаслигига кўзи етган Шокир, хотинини уриб, янада қўрқитмоқчи, Марказ ҳуқуқшуноси томонидан ички ишларга тайёрланган аризани қайтариб олдирмоқчи бўлди.\nРуҳий муолажалардан бироз тинчланган, ўзига нисбатан оз бўлсада ишончи ортган аёл ниҳоят ҳар бир инсон ўзи учун ҳам яшаши лозимлигини, одам ўзини ўзи ҳурмат қилмаса, атрофдагилар ҳам уни ҳурмат қилмаслигини тушиниб етди. Аммо Муқаддаснинг олдида яна бир муаммо турарди. Бу эса 5 яшар ўғилчасининг онасига нисбатан салбий муносабати эди. Давронбек доимо бир нуқтага тикилиб ўтирар, савол беришса жавоб ҳам бермасди. Энг ёмони онасига отасидек муносабатда бўлиб, Муқаддасни мутлақо менсимасди. Психолог жажжи Даврон билан узоқ ишлади. Ўзгаришлар болакайнинг нигоҳида онасига нисбатан ачиниш ҳисси пайдо бўлганидан бошланди.\nҚонун олдида барча жавобгар. Шокир қилмишлари учун суд қилинди. Унга қамоқ жазоси тайинланди. Муқаддас эса эридан ажрашиш учун судга ариза берди.\nАйни пайтда Муқаддас келажакка умид билан боқиб, яшамоқда. Тадбиркорлик қилиш учун банкдан кредит олди. Акаси эса саҳоватпеша инсонлар кўмагида ёш умри қўрқув ва тазйиқ исканжасида ўтган синглисига кичик ҳовли сотиб олиб берди. Муқаддас илк мартоба ҳаёт гўзаллигини, ташқарида зўравонликсиз, тинч, осуда ҳаёт борлигини ниҳоят ҳис қилди.\nАввалгиси: Аммо орадан вақт ўтиб, Моҳинур ҳомиладор бўлиб, фарзанд кўрганида ҳам камситиш ва калтаклар тугамади…\nНавбатдаги:Ўғилчасини нотаниш аёлга сотаётган вақтда ИИБ ходимлари томонидан Нодира қўлга олинди…


Ўзбекистон бош вазири Бухоро ҳокимини лавозимидан бўшатган - BBC O'zbek\nImage caption Самойдин Ҳусенов Бухоро вилоят ҳокимлигини 1996 йилдан буён бошқарди\nБухородан олинган хабарларга кўра, Ўзбекистон Бош вазири Шавкат Мирзиёев вилоят депутатлари кенгашининг навбатдан ташқари сессиясини ўтказиб, Бухорони 15 йил давомида бошқарган Самойдин Ҳусеновни ҳокимликдан бўшатган.\nБухоро вилояти ҳокимлигининг ходимлари Би-би-сига 27 декабр куни халқ депутатлари вилоят кенгашининг сессияси бўлиб ўтганини тасдиқлашди, бироқ сессия кун тартибидаги масала ҳақида гапиришдан бош тортишди.\nСессия иштирокчиларининг сўзларига кўра, вилоят ҳокими Самойдин Ҳусеновнинг яқин қариндошлари коррупция доираларига аралашиб қолгани унинг лавозимидан бўшатилишининг асосий сабаби қилиб кўрсатилган.\nХалқ депутатлари Бухоро вилоят кенгаши аъзолари Ўзбекистон Бош вазири Шавкат Мирзиёевнинг Самойдин Ҳусеновни вазифасидан озод этиш таклифини маъқуллаганлар.\nУнинг ўрнига Ўзбекистон Қишлоқ хўжалиги вазири ўринбосари лоавзимида ишлаб келган Муҳиддин Эсонов номзоди таклиф этилган, бухоролик депутатлар ушбу таклифни ҳам қўллаб-қувватлаганлари маълум бўлган.\nАсли касби агроном Муҳиддин Эсонов бундан олдин Бухоро вилоятининг Вобкент туманини бошқарган.\nЎзбекистон оммавий ахборот воситалари Бухоро вилояти ҳокими ўзгаргани ҳақида хабар бермаганлар.\nБухорода истиқомат қиладиган кишиларнинг айтишича, шаҳарда "Президент Ислом Каримов келиб, вилоят ҳокимини расман тайинлармиш" деган гап-сўзлар тарқалган.\nОхирги пайтда Бухорода ёқилғи тақчиллиги юзага келган, буни вилоятда кўплаб ёқилғи қуйиш шохобчаларига эгалик қилган вилоят ҳокими Самойдин Ҳусеновнинг ўғли ва жиянлари юзага келтиргани айтилган.\nБухоролик ҳуқуқшунослардан бирининг Би-би-сига айтишича, вилоят ҳокимининг яқинлари нефт заводларидан ажратилган ёқилғини қора бозорда сотиш билан сунъий тарзда дефицитни келтириб чиқарганлар.\nВилоят ҳокимининг ўғли Шарофиддин Ҳусенов ҳибсга олингани, Бухоро вилоят солиқ бошқармаси раҳбарлари ишдан олингани, солиқ департаменти раҳбарига нисбатан жиноят иши қўзғатилгани хабар қилинган.\nСамойдин Ҳусенов Ўзбекистон Сенати аъзоси ҳисобланади.\nЭнди Ўзбекистон сенаторлари олдига жаноб Ҳусеновни Сенат аъзолигидан чиқариш масаласи ҳам қўйилиши мумкин.\n'Бухорода мисли кўрилмаган аксилкорупция тўлқини бошланган'\nБухоро ҳокимининг ўғли вилоятдаги бензин тақчиллигига нақадар сабабчи?


миллийлик тушунчаси / Теглар бўйича қидирув / Fikr.uz\nҚўшни сиғмаган уй\nЖамият 7 июл 2017, 15:21\nДавронбек тадбиркорликка қўл урдию, бойиб кетди. Ота ҳовлисини бузиб, ўрнида катта кошона қурди. Уйи битиши билан дўсту ёрларини ифторликка чорлади. Таклиф этилган масжид имоми барвақтроқ келди. Ичкарига киришга қанча зўрлашмасин, унамади.\n— Маҳалла, қўни-қўшнилар билан кираман, — деди у.\nОғиз очиш пайти яқинлашиб қолди. Айтилганларнинг деярли барчаси келишди. Аммо, имом домла уйга кирай, демасди. У кўзларини ерга тикканча ўтирар, ора-сира келган, келаётганларга қараб қўярди. Ахийри, ўрнидан қўзғалди.\nМиллий қадриятлар тушунчаси\nЖамият 19 июл 2016, 11:01\nҲеч бир халқ ўзлигини англамасдан, миллий маданияти, миллий қадриятларини асраб-авайлаб сақламасдан туриб, бошқа халқларнинг қадриятларига ҳурмат билан қарай олмайди. Мустақил Ўзбекистоннинг куч- қудрати халқимизнинг умуминсоний қадриятларига содиқлигидадир. Жамият тараққиётининг муайян босқичларида ижтимоий, ҳодисаларга муносабат хилма-хил тарзда намоён бўлади. Хусусан, мустақиллигимизнинг биринчи кунидан бошлаб ҳаётимизнинг барча жабҳаларида “Қадриятлар”, “Миллий тикланиш”, “Миллий онг”, “Миллий ғурур” каби атамалар тез-тез ишлатиладиган бўлиб қолди.


2006 йилда қарийб бир ярим минг журналистга ҳужум қилинди ҳамда 56 нафари гаровга олинди. Бундай вазиятдан ташвиш билдириб, БМТ хавфсизлик кенгаши дунё ҳукуматларидан журналистлар хавфсизлигини таъминлаш талаб этилган резолюцияни бир овоздан қабул қилди.\nИроқда 2003 йилда уруш бошлангандан буён юздан зиёд журналист нобуд бўлди. Ироқ, Фаластин каби дунёнинг энг қайноқ нуқталари журналистлар фаолияти учун энг хатарли ҳудуд бўлиб қолмоқда. Аммо уруш ҳаракатлари бўлаётган давлатларда ҳам тинчлик ҳукм сураётган ўлкаларда ҳам журналистлар кўпинча қасддан нишонга олинади.\n“Умуман журнализм учун фожеали бир вазият ҳукм сурмоқда. Оммавий ахборот воситалари кучаймоқда. Аммо афсуски, кучайган сайин журнализм хатарлироқ бўлиб боряпти”, – дейди қароргоҳи Брюсселда жойлашган “Журналистлар халқаро федерацияси”нинг бош котиби Айдан Уайт.\nДунёнинг энг қайноқ нуқталарида бўлаётган жараёнлар табиий-ки, одамларни кўпроқ қизиқтиради. Қизиқиш бор жойда эса, албатта журналисталарни топасиз.\n“Аммо уларнинг хавфсизлиги таъминланмаган жойларда ахборотлар холислигига путур етади. Ғазо ёки бошқа хавфли минтақаларда нималар бўлаётганини билиш жуда ҳам муҳим. Аммо журналистлар ҳаётига тахдид ахборотларнинг сифатига ва сер қирралигига салбий таъсир кўрсатади”, – дейди Жан Франсуа Жуллиард.\n2006 йилда Филипинда 13 журналист, Мексикода эса 10 журналист ўлдирилди. Россияда уч журналистнинг жумладан президент Владимир Путиннинг ашаддий танқидчиси Анна Политковская ўлдирилгани бу мамлакатда сўз эркинлиги борасида жиддий хавотир уйғотмоқда.\nАммо матбуот эркинлиги билан боғлиқ вазият фақатгина журналистларнинг ўлдирилиши сабабли ёмонлашмайди.\n2006 йилда Саудия Арабистони, Беларус, Шимолий Корея ёки Ўзбекистондан журналистлар ўлими ҳақида хабарлар олинмаган бўлса–да, бу давлатлар матбуот эркинлиги борасида энг кўп ҳавотир уйғотаётган давлатлар сифатида эътироф этилмоқда. Жан Франсуа Жуллиарднинг айтишича, бу журналистларга энг кўп таҳдид солиниб қўрқитиладиган давлатлардир.\n“Бу ерда қандайдир қўрқув муҳити яратилган. Журналистлар ҳибсга олиниши ёки ўзига ҳужум қилиниши мумкинлигидан қўрқади. Улар ўз ўзларини цензура қилишади. Журналистларни ўлдиришга бормаган бўлса ҳамда уларга таҳдид солиб, уларнинг бир нечтасини қамаш орқали ҳукумат бундай қўрқув муҳитини ярата олди. Ва ахборот устидан тўлиқ назоратни қўлга олди”, – дейди “Чегара билмас мухбирлар ташкилоти вакили.\nДунё бўйлаб журналистларга нисбатан таҳдиднинг ортиб бораётгани эътироф этган БМТ хавфсизлик кенгаши 23 декабр куни журналистларнинг ўлдирилишини қораловчи ҳамда уларнинг хавфсизлигини оширишга қаратилган резолюцияни бир овоздан маълуллади. Бу резолюция ҳукуматлардан уруш шароитида ишлаётган журналистларнинг хавфсизлигини таъминлашни талаб этади.\n“Сўз ва матбуот эркинлиги масаласида ўз мажбуриятларини бажармаётган давлатларнинг кўплиги аён. Шунинг учун ҳам бу резолюция муҳимдир. Тарихда илк бор БМТ бош котиби халқаро ҳуқуқ доирасида ўз мажбуриятларини бажармаётган давлатларни БМТ муҳокамасига тақдим этиши мумкин. Мисол учун Ўзбекистон ҳукумати журналистлар ҳуқуқларини таъминлашни бошламаса, бу давлат БМТ да муҳокама этилади. Биз эса, БМТдан чора кўришини талаб этамиз”, – дейди “Журналистлар халқаро федерацияси” нинг Бош котиби Айдан Уайт.


От кишнаган оқшом (қисса) 75-қисм – mulkdor.com\nОт кишнаган оқшом (қисса) 75-қисм\nAugust 8 2019, 06:08 АдабиётКитобларКутубхона\nШундай одам-да кетди-я! Ҳеч ишонгим келмайди! Мен, бундай одамлар дунё тургунча туради, деб ўйладим. Кейин-кейин билсам, биров-да бу дунёга устун бўлолмас эди…\nҚўлимни яланғочлаб тутдим. Қурбонназар қўлимни айлантириб кўрди, уёқ-буёғини кўрди.\nЕлкамдан бармоқларим учигача силади. Бўғинларим қўшилиш ерида сабр қилди. Айниқса, тирсагимда кўп сабр қилди. Кўзларини юмиб турди.\nХаёлимда, Қурбонназар тирсагимдан бир нималарни эшитди. Ўзича бош ирғади. Яна эшитди.\nКўзларини юмиб эшитди.\nҲайрон бўлиб қолдим. Авваламбор, тирсагим нағма чалаётган радио эмас, телевизор-да эмас!\nБор-йўғи эт билан суяк! Яна айтсам, эшитган одам қулоғи билан эшитади-да! Нима, қўли билан эшитадими?\n— Эса-чи. Боиси, от сағали кам одамдай бўлади. Қонида пичагина девнинг қони бор, холос.\nОтга ем бергани борсак, у ҳамиша бизга суйканади, эркалик қилгиси келади. Бизни искайди, думи билан елкамизга уради. Шунда биз уни тек ўтир-е, сабил қолгур, деб қамчилаймиз. Бу қилиғимиз отга малол келади. Аёл бизга нозланиб суйкаласа, шунда уни жеркиб ташласак, аёлга қандай малол келади? От ҳам шундай-да! От кўнгли аёл кўнглидай нозик бўлади. Аёллар бўлса, отни урмайди, отнинг эркасини кўтаради. Аёлнинг мулойим табиати отга хуш келиб қолади. Аёл боққан отнинг яхши бўлишига яна бир сабаб, аёл ҳамиша уйда бўлади. Аёл ичкари киради, ташқари чиқади. Отнинг кўзи эртадан кечгача аёлга тушиб туради. Аёл от кишнаганда дарров емини беради, сувини беради. Биз эркакларнинг бўлса, уйда борлигимиздан, уйда йўқлигимиз кўп бўлади. А-а-ай, ўлдим-е!…\nМени, алдаб-авраганини билдим…\nХийла ётдим. Оғриқ тинди. Шундан кейин жойимдан турдим.\n— Врачлар қўлингиз чиққанини кўриб-билиб гипсга солган, — деди. — Врачлар ҳамиша шундай қилади. Китобларида шундай ёзилган-да. Агар келмаганингизда қўлингиз ҳадеб қўзғала бериб-қўзғала бериб, ўйнама бўлиб қоларди. Энди бутунлай битиб, аслидай бўлади.\nОз-оздан мўмиё тановул қилиб туринг, суякка мадад бўлади…\n— Тағин, қўлингизни солганимни бировга айтиб юрманг. Яхши бор, ёмон бор… — деди.\nУйга боргунимча ўйлаб бордим. Ай, дўхтирлар-е, нимага қўлим чиққанини кўра-била туриб гипсга солдинг? Кўра-била туриб қотириб ташладинг? Биласан, чиққан суяк жойига тушмаса, ҳадеб қўзғала беради! Одамни яримжон қилиб қўяди! Умр бўйи қийнади! Билмасанг, Қурбонназардан сўраб бил! Ё Қурбонназар табибга бор, де! Чопиб кела бераман!\nБовужуд, Қурбоннзарлар бор… Ҳали-ҳали Қурбонназар бор, кейин-кейин нима қиламиз?\nНажот истаб тошкандга\n14. НАЖОТ ИСТАБ ТОШКАНДГА Бу кун саккиз кундан берига — «кутилмаган бир бахт» эгаси бўлиб олған Кумушбиби учун бу ҳол кутилмаган бир бахтсизлик, кутилмаган бир фалокат эди. ...\nАдабиётDecember 23 2018, 07:12\nОт кишнаган оқшом (қисса) 14-қисм\n14 Eрталаб таътилланиб, отландим. Лалми даштга йўл олдим. Дашт бир-бирига улашиб кетган адирлар оралиғида бўлди. Кунботар қўнғир тусли қирлар бўлди. Дашт четлари йўғон-йўғон ...\nАдабиётJune 14 2019, 07:06\nЧингиз айтматов:қиёмат 33-қисм\nМана энди улар Авдий Каллистратовни суд қилишарди. Улар деганимиз — беш ароқхўр — Обер-Кандалов, Мишаш, Кепа, Гамлет-Галкин ва Абориген-Узуқбой. Тўғрироғи, ...\nАдабиётDecember 2 2018, 06:12


Уйғонишга илк қадамнинг бошланиши - | Hizb-Uzbekiston.info\nHome›МАҚОЛАЛАР›Уйғонишга илк қадамнинг бошланиши\n“Ақида” сўзи луғатда ақд, яъни тугиш, боғлаш, маҳкамлаш маъноларини англатади. Масалан, бай бойлаш, ақди никоҳ қилиш, тугун тугиш ва шу каби сўз бирикмаларида ҳам ақд маъноси бор. “Ақида” сўзининг шаръий атамаси эса, бирор нарсага шак-шубҳага ўрин қолмайдиган даражада қатъий ишонишга айтилади. Яъни Ақида – инсонни ҳаёти асосланадиган, ҳеч қандай гумон бўлмаган, қатъий тасдиқланиши керак бўлган асосий фикрларга айтилади. Шунингдек, ақида – дунё ҳаётига берилган ечимдир, инсонлар мана шу ақидадан ўзларининг муаммоларига ечим топадилар, яъни дунё ҳаётини ўзи учун лаззат майдонига ёки имтиҳон майдонига айлантириб олишлари мумкин. Мана шу ечимни, яъни ақидани асос қилиб жамият бошқарувини олиб бориш учун қонунлар тўплами, тузум ишлаб чиқадилар. Бу тузумлар натижасида инсонлар ўзлари орзу қилган яшаш тарзига эришишлари мумкин, агар бу тузум тўғри бўлса. Тузумнинг тўғрилиги эса, шу тузумнинг асоси бўлган ақиданинг тўғрилигига боғлиқ. Демак, ақида хато бўладиган бўлса, бу ақидадан чиқадиган ечимлар, қонунлар, яъни тузум хато бўлади. Хато тузумда яшайдиган одамлар бахтсизликка маҳкум бўладилар.\nАқидани тўғрилигини кўрсатиб берадиган ўлчов шуки, ақида инсоннинг фитратига мос келадиган, ақлини қаноатлантирадиган ва қалбини хотиржам қиладиган бўлиши лозим. Ислом инсондаги ушбу энг катта тугунга диққат-эътиборини қаратиб, уни фитратга мос келадиган, ақлни қаноатлантирадиган ва қалбга хотиржамлик бахш эта оладиган тарзда ечиб берди ва Исломга киришни бу ечимга ақлдан келиб чиққан иқрор бўлишга боғлиқ қилиб қўйди. Мана шунинг учун ҳам Ислом ягона асос, яъни ақида устига қурилгандир. Яъни Ислом ақидасининг мазмуни шундан иборатки, коинот, инсон ва ҳаётдан ташқарида уларнинг ҳаммасини яратган Яратувчи бор. У эса, бутун оламларни йўқдан бор қилган Зот Аллоҳ Таолодир.\nУшбу тўғри ақида, яъни Ислом ақидаси орқали биз ўзимизнинг кимлигимизни, бутун оламни яратган Зотнинг кимлигини, яратишдан мақсади нималигини ҳамда охир-оқибат қаёққа боришимизни англаб етамиз. Энг асосийси эса, ҳаётимизни ушбу фикрлар асосида қуриб, буюк Яратувчимизнинг розилигини топиш имконига эга бўламиз.\nМана шунинг учун ҳар бир мусулмон ўз иймонини фикр юритиш, изланиш ва ибрат назаридан келиб чиқадиган иймон даражасига кўтармоғи даркор. У Аллоҳ Таолога иймон келтириш бобида ақл-идрокни мутлақ ҳакам қилиб олмоғи зарур. Қуръони Карим ушбу сураларда коинотга назар солиб, ундаги қонуниятларни ўрганиб чиқиб, уни йўқдан бор қилган Яратувчига иймон келтириш учун йўл топишга чақирмоқда.\nАллоҳ Таоло «Оли Имрон» сурасида дейди:\n– “Осмонлар ва Ернинг яралишида ҳамда кеча ва кундузнинг алмашиб туришида ақл эгалари учун (бир яратувчи ва бошқариб тургувчи зот мавжуд эканлигига) оят-аломатлар борлиги шубҳасиздир”. (Оли Имрон:190)\n«Рум» сурасида дейди:\n– “Унинг оятларидан (яна бири) У зот осмонлар ва Ерни яратиши ҳамда сизларнинг тилларингиз ва рангларингизни хилма-хил қилиб қўйганидир”. (Рум:22)\n«Ғошия» сурасида дейди:\nأَفَلَا يَنْظُرُونَ إِلَى الْإِبِلِ كَيْفَ خُلِقَتْ وَإِلَى السَّمَاءِ كَيْفَ رُفِعَتْ وَإِلَى الْأَرْضِ كَيْفَ سُطِحَتْ\n– “Ахир, улар туянинг қандай яратилганига; осмоннинг қандай кўтариб қўйилганига; тоғларнинг қандай тикланганига ва Ернинг қандай ёйиб-текислаб қўйилганига (ибрат назари билан) боқмайдиларми?” (Ғошия:17-20)\nБу даъватларнинг барчаси инсоннинг ақлий қувватларига қаратилган бўлиб, уни чуқур фикр юритишга чақиради. Инсоннинг иймони ақл ва далил асосида вужудга келишини хоҳлайди. Мана шундай иймон Ислом ақидаси талаб қиладиган иймондир.\nҲизб ут-Таҳрирнинг “Ислом низоми” китобидан фойдаланилди\nФикрий уйғониш юксалиш, буюклик учун асосдир Иймонсиз яшаш айни тубанликдир Фикрлашда ақидани асос қилиш Ақл ва Ҳаёт\nФиръавннинг халокати тўғрисида\nБМТ бир томондан 5 миллион сомалиликка очарчилик хавф солаётганини эълон қилмоқда\nЭй Азҳар шайхи! Кимга мурожаат қиляпсиз?!


Тошкентда iPad нархлари (2018 йил 6 апрель) - Terabayt.Uz\nТошкентда iPad нархлари (2018 йил 6 апрель)\nApple корпорацияси, ўзининг барча турдаги маҳсулотлари сингари, планшетларини ҳам сифатли ва ишончли қилиб тайёрлайди. Гарчи iPad’ларнинг нархлари рақобатчиларнинг планшетларига нисбатан бирмунча юқори бўлса-да, барибир уларнинг бозори чаққон.\nЎҚИНГ: iPad 9.7 (2018) – Pencil стилусини қўллаб-қувватловчи энг арзон Apple планшети тақдим этилди (+видео)\nЮртимиздаги электрон қурилмалар дўконларида Apple планшетларининг ҳар хил моделларини учратишингиз мумкин. Шу кунларда уларнинг сўмдаги нархлари эса қуйидагича:\niPad mini 4 (4G, 32 GB) – 4 497 000 сўм\niPad mini 4 (4G, 64 GB) – 4 909 000 сўм\niPad mini 4 (4G, 128 GB, grey) – 5 157 000 сўм\niPad mini 4 (Wi-fi, 128 GB, gold, grey) – 3 507 000 сўм\niPad New (Wi-fi, 32 GB, gold, grey) – 2 929 000 сўм\niPad New (Wi-fi, 128 GB, gold, grey) – 4 084 000 сўм\niPad New (4G, 32 GB, gold, grey) – 3 837 000 сўм\niPad New (4G, 128 GB, gold, grey) – 5 074 000 сўм\niPad Pro 10.5 (Wi-fi, 64 GB, gold) – 5 239 000 сўм\niPad Pro 10.5 (Wi-fi, 64 GB, grey) – 5 404 000 сўм\niPad Pro 10.5 (2017, 4G, 64 GB, rose) – 6 147 000 сўм\niPad Pro 10.5 (2017, 4G, 64 GB, grey) – 6 312 000 сўм\niPad Pro 10.5 (2017, 4G, 512 GB, rose, gold) – 8 292 000 сўм\niPad Pro 12.9 (4G, 128 GB, grey) – 6 889 000 сўм\niPad Pro 12.9 (4G, 256 GB, grey) – 7 714 000 сўм\niPad Pro 12.9 (Wi-fi, 64 GB, grey) – 7 054 000 сўм\niPad Pro 12.9 (Wi-fi, 256 GB, grey) – 8 044 000 сўм\nИзоҳ: iPad планшетларини айнан юқорида кўрсатилган нархларда учун, «Terabayt.Uz» сайтининг менежери билан +998-97-773-44-12 телефон рақами орқали боғланинг. Илтимос, мурожаат этганингизда, нархини ва сайтда берилган бошқа маълумотларни қайтадан сўраб овора қилманг, ўзингизнинг ва ўзгаларнинг вақтини қадрланг.\nЎҚИНГ: Apple тарихидаги энг арзон iPad нега "идеал" планшет?\n#Apple iPad #нархлар #Планшет #хабарлар


«Шайх Санъон». Абдулҳамид Чўлпон\nHome icon Бош саҳифа»Ўзбек адабиёти»Миллий уйғониш даври» «Шайх Санъон». Абдулҳамид Чўлпон\n«... Шайх Санъон бўлмасанг\nБўйнингда зунноринг ғалат!»\nБизга Шайх Санъон кўбдан бери таниш.\nУни бизнинг сўфийларимиз кўбдан билалар. Юқоридағи бир йўл сўфийлик ғазали ҳам эскирак замон китобларида бордир.\nСанъон Мадинада тарбия топқан бир сўфий, бир шайх эди. Тариқат ёймоқ учун бўлса керак, Гуржистонга келади. Унда бир гўзал гуржи қизини кўруб ошиқ бўлди. Шунинг билан унинг тариқатида, шариатида ул қиздан иборат бўлди. Санъон қиз учун ўзининг энг муқаддас эътиқодларини барҳам берганда ҳам юзаки ишонишлардан — заҳарлик кулуш билан кулар эди. У шу ишларнинг ҳаммасини «ҳақиқат» учун, тариқатдан, шариатдан, сўфийлик, зоҳидликдан юқори ва юксак бўлғон бир ҳақиқат учун ишлаган эди. Юзаки кўрунуш, риёкор ибодатлар ўрниға «ҳақиқат излаш» келгандан сўнг Санъон куфр лаънат тошларидан қуруқ қолмади. Юзаки қарағучи таассуб шайтонлари, истаклари қадар сўкуб қарғадилар!\nШу шайхнинг ҳаётини театр усулида жонлантурғон Ҳусайн Жовид, Қофқасия туркларининг қувватли адиб ва шоирлари (дан — У. С) Ҳусайн Жовид, шайхга, меним онглашимча, бир ошиқ, бир мухлис эди. Шу ишқ қайноқлиғи натижасида 9 манзаралик шеър билан ёзилғон мукаммал адабий, фалсафий бир асар майдонға чиққон.\nУнда шу «зуннор билан боғли бўлғон» Шайх Санъоннинг руҳий ҳолатлари, жиннилик ҳаёти тўла кўрсатилган.\nХуршид ўртоқнинг таржимаси ортиқ мақтарлиқ эмас. Бизда ҳали эътироф қилайлиқ — бундай зўр адабий асарларни «ўзбекчалашдира» турғон тўла бир куч йўқ. У ҳолда, таржима ортиқ яхши бўлмаса ҳам ярарлиқ, бўларлиқдир.\nФақат асарнинг жойланиши (постановкаси) учун қимматли Уйғуримиз кўб тиришқон. Бутун ҳайъати билан 11 кишидан иборат бўлғон қора бахтли бир театр тўдаси билан, тўдага беш-ўн баробар келатурғон кучини четдан тортиб, шу қадар текис ва эркин чиқориш катта муваффақият. «Кализей»дек аждаҳо бир саҳнада «Шайх Санъон»дек оғир ва куч талаб эткан бир асарни жонландириш ўзбек театрининг чин ошиқлари бор эканлигига далил.\nЎюн — умуман олғонда — текис чиқди. Айниқса, Шайх Санъон яхши эди. Биринчи пардада Шайх Кабир вазифасини усталик билан бажарган Босит масъулиятлик дарвиш вазифасида кутган ўюнимизни кўрсата олмади. Бошқа вазифаларга тўқталиб ўлтурмайман. Улар ўюннинг кетишида бир мунча камчиликлари билан бирга текис эдилар.\nЎюннинг ўзи ҳам вақтида бошланиб, вақтида битди. Халқ жуда севинган эди. Сўнг пардаларнинг бирида Уйғур ўртоқ айрим олқишланиб, тўда исмидан унга бир олтун соат совға қилинди. Халқ кўб, «Кализей» биноси тўлғон, унум яхши, айниқса фахрий жойларни сотишда кечанинг масъул мудири Мирза Қодир ўртоқ Қушбегиефнинг жиддий ташаббуси бўлғонлиғи кўрулди. Шундай унумлик томошалар биландирким, ягона бир театру тўдамиз ўлуб қолмасдан, яшаб келадир.\nШайх Санъон — «Туркистон», 1923 йил 6 июн.\n«Колизей» — Тошкентнинг янги шаҳар қисмида қурилган, театр ҳамда контсертлар учун мослаштирилган бинога Қадим Римдаги машҳур амфитеатр номини беригаган (колизей — лотинча, улкан). Инқилобдан кейин бу бинода ўзбек театрининг айрим постановкалари қўйилган. Кейинроқ бу бино Свердлов номли контсерт залига айлантирилган.


377 кўриб чиқилди\nФитна сўзи араб тилида – олтинни тозалигини олов билан текшириб кўриш, имтиҳон, азоб, залолат, васвос каби маъноларда келади. Лекин бизнинг тушунчамизда бузғунчилик, бировга хуфёна зарар етказиш, фасод қўзғаш каби маъноларда ишлатилади. Албатта, фитна ёмон иллат бўлиб, Улуғ Каломда Аллоҳ таоло қуйидагича таъриф берган: والفتنة اشد من القتل" " “Фитна- қатл этишдан ҳам ёмонроқдир”. Бақара сураси 191-оят. Ушбу суранинг 217- оятида эса:\nИнсоният яралгандан буён яхши ва тақводор инсонлар орасида золим ва ёвуз кимсалар, инсонлар орасига фитна ва нифоқ солувчилар ҳам кўп бўлган. Бунга ўхшаш ҳолатлар ҳатто Росулуллоҳ соллаллоҳу алайҳи васалламнинг замоналарида ҳам бўлган, лекин бу ёвуз кимсаларнинг овози У Зот ва саҳобаи киромлар соясида қолиб кетган. Аммо, Росулуллоҳ соллаллоҳу алайҳи васаллам бу дунёдан кўчганларидан кейин кўп фитналар содир бўлди. Қанча оғир синовлар бўлмасин, уммат бардош берди ва ўзлигини сақлаб қолди. Кейинчалик ҳам салибчилар ва мўғуллар каби катта офатларга дучор бўлдилар. Алҳамдулиллаҳ, бу синовдан ҳам ўтган уммат яна қаддини тутди. Охирги асрларда ғарб дунёсида илм , тараққиёт ривожланиб, уларга ҳарбий жиҳатдан устунлик берди. Улар ҳам Ислом оламини зулм ва истибдодга тўлдирдилар. Айниқса Мовароуннаҳр аталмиш Ислом оламининг ноёб гавҳари коммунистлар томонидан аёвсиз қирғин ва қатағон қилинди. Гўёки, улар бу юртни диндан тозалаган эдилар, лекин мана истиқлол насиб этди ва золим тузум қулаб, яна халқ аждодлари тутган иймон ва эътиқод йўлидан юриш имконига эга бўлдилар. Лекин фитна ҳеч йўқ бўлиб кетмади. Айниқса, ҳозирги; замонлар ва масофалар яқинлашган замонда ахборот фитнаси пайдо бўлди. Яқин ўн йилликларда ёлғон даъволар билан бир қанча давлатларни замонавий қуроллар билан вайронага айлантиришди. Бегуноҳ одамларни бомбалар билан қириб юборишди ва ҳозир ҳам давом этмоқда. Ахборот макони кибермакондан фойдаланиб, ёшларни алдаб намойишга чақириб, қанча давлатларда давлат тўнтаришлари амалга оширишди. Яқинда фаровон ва обод давлатлар эндиликда, озиқ-овқатини ҳам топа олмаяпти. Албатта, булар фитналар мевасидир. Баъзи бир сиёсий гуруҳлар ўзларини Исломга нисбат бериб, тинч аҳолини ўлдирса, уни барча мусулмонларни номига ёпиштиришга уринишмоқда. Ислом ўз бағрикенглиги ва адолати сабаб ғарб дунёсини ўзига ром этмоқда. Ғарб мамлакатларида мусулмонлар сони ошиб бормоқда. Бундан талвасага тушган баъзи фитначилар сўз эркинлиги баҳонасида Исломнинг муқаддасотларини таҳқирлашга ўтдилар. Албатта бу ишни билмасдан эмас, атайин Исломофобияни ҳосил қилиб, фитна қўзғаш учун, хритиан дунёси ва мусулмонлар орасида уруш чиқариш учун қилишди. Ҳозирда Европа давлатларида масжидларга ҳужум ва таҳдидлар кўпайган. Бу эса фитначилар меҳнатининг маҳсулидир. Лекин бу фитналар шу дунёнинг ўзида хам жазосиз қолмайди. Шу сабабли ахборотни қаердан олаётганимизга ва унинг ортида нима мақсадлар турганига қаттиқ эътибор беришимиз керак бўлади. Фитна оммавий бўлгани албатта ёмон, аммо бу икки кишини орасини бузиш ёки бир оилани орасига нифоқ солиш кўринишида бўлиши ҳам мумкин. Шайтонлар фақат жинлардан иборат эмас, балки шайтонни амалини қилган инсонлар ҳам шайтон ҳисобланади. Бугунги кунда ижтимоий тармоқларда баъзи хабарлар нотўғри талқинда кўрсатилса, бундай хабарларга муносабат билдиришдан олдин бу хабарни рост ёки ёлғон эканини текшириб кўриш лозим бўлади. Аллоҳ таоло Ҳужурот сураси 6-оятида:\nيأيها الذين ءامنوا إن جاءكم فاسق بنبإ فتبينوا أن تصيبوا قوما بجهالة فتصبحوا علي ما فعلتم نادمين" " “Эй, иймон келтирганлар! Агар фосиқ хабар келтирса, аниқлаб кўринглар, бир қавмга билмасдан мусийбат етказиб қўйиб, қилганингизга надомат чекувчи бўлманглар” , деб марҳамат қилган.\nМир Араб ўрта махсус ислом билим юрти мударриси, А. Абдуллаев


Инглиз тилини ўқитиш такомиллашмоқда\nЎзбекистон Республикаси Халқ таълим вазирлиги Британия Кенгашининг Ўзбекистондаги ваколатхонаси билан ҳамкорликда халқ таълими тизимида инглиз тили ўқитилишида ислоҳотларни қўллаб-қувватлаш бўйича янги миллий жамоасининг йиғилиши 3-12 ноябрь кунлари Тошкент шаҳрида бўлиб ўтади.\nХалқ таълим тизимини ислоҳ этиш миллий вазифаларнинг энг устувор йўналишларидан ҳисобланади. Ислоҳатларнинг асосий йўналишларидан бири замонавий меҳнат бозорининг талабларига жавоб берадиган ходимларни тайёрлаш учун инглиз тилини сифатли ўқитишдир. Мактаб битирувчилари инглиз тилини ўқитиш бўйича миллий стандартларда белгиланган ҳамда олий ўқув юртига киришга имконият берадиган билим ва кўникмаларга эга бўлишлари муҳим. Бу мақсадларга эришиш учун қўйидагилар лозим:\nБошланғич ва ўрта таълим мактабларида инглиз тили ўқитилиши, жумладан мавжуд стандартлар, педагогик амалиётлар ва талаблар билан боғлиқ ҳозирги ҳолатини ҳар томонлама баҳолаш;\nМуайян муаммолар ва вазифаларни аниқлаш, шунингдек, энг илғор тажрибалар намуналари ва уларга асосланган ҳолда, аниқ тавсияларни ишлаб чиқиш ҳамда узоқ ва қисқа муддатли муддатли тадбирлар режасини ишлаб чиқиш;\nТаълим жараёни сифатини таъминлаш учун ҳамма манфаатдор томонларнинг ўзаро ҳамкорлиги учун стратегия ишлаб чиқиш ва унинг асосий таркибий қисми сифатида ўқув режаси, кўникмаларини баҳолаш тизими, ўқитиш услублари ва ўқув қўлланмалари – концептуал даражада ягона ва изчилигини таъминлаш;\nИнглиз тили ўқитишнинг энг яхши амалиётини ўрганиш ва бу жараёнга энг яхши халқаро экспертлар ва ҳамкорларни жалб этиш.\nШу мақсадларга эришиш учун мактабларда инглиз тили ўқитишни ислоҳ этиш учун миллий жамоа тузилди ва унга ўқитиш, ўқув дастурлари ва материаллари, инглиз тили билиш даражасини баҳолаш тизимини ишлаб чиқишда мутахассислар жалб этилдилар.\nБугунги кунга келиб, жамоа бутун Ўзбекистон бўйича барча ўрта таълим мактабларида инглиз тили ўқитиш амалиёти бўйича бирламчи тадқиқот ўтказдилар. Жумладан, улар дарсларда иштирок этдилар, ўқитувчилар билан учрашдилар, ўқув режалари ва материалларини ҳамда дарсда ва дарсдан ташқари фойдаланиладиган материалларни ўргандилар.\nТадқиқотнинг бирламчи натижаларини муҳокама этиш учун ҳамда бошланғич ва ўрта мактаблар учун дарсликларни тайёрлаш тажрибасини ўрганиш миллий гуруҳнинг семинарига Буюк Британиянинг мактабларда инглиз тилини ўқитиш бўйича консультант Венди Арнольд таклиф этилди.\nВенди Арнольд инглиз тили ўқитиш ва янги авлод дарсликларини яратиш бўйича 25-йиллик тажрибага эга. Арнольд хоним Европа, Осий, Яқин Шарқ ва Африка мамлакатларида таълим соҳасини ислоҳ этиш бўйича лойиҳаларда консультант сифатида ишлаган. У бошланғич мактаблар учун дарсликлар яратиш муаллифлар гуруҳи консультанти бўлиб ишлаган ва Ўзбекистон халқ таълими тизими билан яхши таниш.\nТаълим тизими ислоҳотларида тизимли ёндашув муҳимлигини қайд этган ҳолда, Арнольд шундай деди: “Таълим тизими ва ўқув дастурлари ўзгариши ўқитувчиларни тайёрлаш тизими билан биргаликда олиб борилиш керак.”\nВенди Арнольд ва миллий жамоа ҳамкорликда ўрта мактаб инглиз тили ўқитувчилари малакасини оширишнинг замонавий дастурини яратиш устида иш олиб борадилар. Ушбу дастур модули мамлакатнинг 17 университетида инглиз тили ўқитувчиларни тайёрлаш тизимида фойдаланилади.\nДастур якунига кўра, миллий жамоа маҳаллий ва халқаро илғор тажрибаларини инобатга олган ҳолда мактабларда инглиз тилини ўқитиш тизимини ислоҳ этиш бўйича ҳаракат режасини ишлаб чиқади.


Истиқболли лойиҳалар тақдимоти\nЎзбекистон Миллий матбуот марказида Навоий кон-металлургия комбинатида амалга оширилаётган ишлар, шу жумладан, ҳаётга татбиқ қилинаётган истиқболли лойиҳаларга бағишланган матбуот анжумани бўлиб ўтди.\nДастурхонда дунё таомлари\n“Ўзэкспомарказ” мажмуида мамлакатимизда аккредитациядан ўтган дипломатик корпус ва хорижий ташкилотлар вакилларининг маданий анъаналар ҳамда миллий таомлар фестивали бўлиб ўтди.\nЎзаро ишонч ва мустаҳкам дўстликка асосланган ҳамкорликнинг юксак натижалари\nАввал хабар қилинганидек, Ўзбекистон Республикаси Президенти Шавкат Мирзиёев рафиқаси билан Хитой Халқ Республикаси Раиси Си Цзиньпиннинг таклифига биноан 2017 йил 11 — 13 май кунлари давлат ташрифи билан ушбу мамлакатда бўлди.\nХалқ билан амалий мулоқотлар жойлардаги камчиликларни бартараф этишга хизмат қилмоқда\nМасъулият ва дахлдорлик. Ислоҳотларнинг бугунги босқичида давлат ҳокимияти ҳамда бошқаруви органлари раҳбарларининг кундалик виждон амрига айланиб бораётган мазкур тушунчалар парламент аъзолари, хусусан, Қонунчилик палатаси депутатларидан янада фаол бўлишни талаб этмоқда.\nМурожаатлар билан ишлашда инновацион усуллар фуқаролар учун қатор қулайликлар яратмоқда\nМамлакатимиз раҳбарининг 2016 йил 28 декабрдаги “Жисмоний ва юридик шахсларнинг мурожаатлари билан ишлаш тизимини тубдан такомиллаштиришга доир чора-тадбирлар тўғрисида”ги Фармони асосида жойларда ташкил этилган Халқ қабулхоналари жуда қисқа муддат ичида одамлар ўй-ташвишларини енгиллаштириб, уларнинг қонуний манфаатларини ишончли ҳимоя қиладиган масканга айланди. Бунда мулоқотнинг замонавий инновацион усулларидан самарали фойдаланиш ҳам муҳим аҳамият касб этмоқда. Чунончи, Ўзбекистон Республикаси Президентининг Бухоро вилоятидаги Халқ қабулхонасида видеоконференцалоқа тизимидан фойдаланиш йўлга қўйилди. Вилоятнинг юртимиздаги йирик ҳудудлардан бири эканлигини инобатга оладиган бўлсак, бу усул амалиётда катта самара бераяпти.\nЙўллар туташ — кўнгиллар туташ\nЖорий йил апрель ойининг охирги ўн кунлигида Хитойда Ипак йўлининг иқтисодий белбоғи ўтган давлат оммавий ахборот воситалари ходимлари учун ижодий семинар ташкил этилди. Унда мамлакатимизнинг оммавий ахборот воситалари вакиллари ҳам қатнашди.\nОилани ва оилавий муносабатларни асраш кўпни кўрган донишманд халқимизнинг азалий қадриятларидан саналади. Жамиятнинг муҳим бўғини, кучли ҳамда барқарор давлат негизи — оила институтини ҳар томонлама қўллаб-қувватлаш Ўзбекистоннинг ижтимоий йўналтирилган сиёсатида устувор йўналишлардан бири экани бежиз эмас. Бинобарин, мамлакат ҳаётида юз берадиган ҳар қандай ўзгаришлар, ислоҳотлар таъсири ва ифодаси оилада намоён бўлади. Юртдаги осойишталик, ҳамжиҳатлик ҳам оилалардаги тотувлик, фаровонлик билан боғлиқ.\nУлуғвор мақсадлар тарғиботи\nШу кунларда юртимиз бўйлаб ўтказилаётган, “Буюк келажагимизни мард ва олижаноб халқимиз билан бирга қурамиз!” ғоясини ўзида мужассам этган тарғибот тадбирларининг кўтаринки руҳи Сурхон воҳасига кўчди.\nЭл-юрт ҳурмати — энг катта бахт\nИлм-фан билан шуғулланиш игна билан қудуқ қазишга менгзалиши бежиз эмас. Чунки жамият олдида турган долзарб масалалар ечими илм-фан ютуқлари билан чамбарчас боғлиқ. Мамлакатимизда Президентимиз Шавкат Мирзиёев раҳбарлигида -мазкур соҳани, олимларни ҳар томонлама қўллаб-қувватлаш, умрини шундай машаққатли ишга бағишлаган инсонлар меҳнатини муносиб рағбатлантиришга алоҳида эътибор қаратилмоқда.


Германия канцлери Москвани қабул қилиб бўлмайдиган интервенцияда айблади\nРоссия президенти Владимир Путин Украинада халқаро “мулоқот гуруҳи” тузиш таклифига розилик берди. Германия ҳукумати томонидан тарқатилган баёнотда президент Путин канцлер Ангела Меркелнинг Украинада сиёсий мулоқот бошлаш учун зудлик билан мулоқот гуруҳи ва текширув миссияси тузиш таклифини қабул қилгани айтилади.\nГермания канцлери матбуот котиби Георг Штрайтернинг маълум қилишича, Ангела Меркель Владимир Путин билан телефон орқали суҳбат чоғида Москвани Украинага нисбатан номақбул интервенция шаклида халқаро ҳуқуқ меъёрларини бузганликда айблаган.\nБу орада АҚШ Давлат департаменти Давлат котиби Жон Керри Украина янги раҳбарларини қўллаш учун сешанба куни Киевга боражаги ҳақида маълум қилди. Аввалроқ Керри Россиянинг Украинадаги хатти-ҳаракатини “ақл бовар қилмас агрессия акти” дея қоралаб чиққанди.


Хонамда бир мусулмон аёлнинг Бурқа ўраб турган суратини илиб қўйганман. Унинг ёнида эса америкалик қизнинг гўзаллик беллашувида БИКИНИ (яъни русчасига «купальник») кийиб тушган сурати туради.\nБиттасида аёл бошқалардан буткул яширинган; бошқаси эса бутунлай очиқ-сочиқ ҳолда. Бу икки қарама-қаршилик «цивилизациялар уруши» деб юритиладиган иборага яққол мисол бўла олади менинг назаримда.\nАёлнинг жамиятда тутган ўрни ҳар бир маданиятни белгилаб берадиган асосий омилдир. Яқин Шарқда бошланаётган уруш нафақат арабларнинг нефтини ўғирлаш учун, балки уларни динидан ва маданиятидан ҳам маҳрум қилиш учун олиб борилмоқда, деб кўп ёзилди. Менимча энг ёмони - улардаги БУРҚА ўрнига БИКИНИ тиқиштирила бошлангани.\nМен мусулмон аёлларининг ҳолати бўйича мутахассис эмасман ва мен аёлларнинг латофатига ҳурматим баланд бўлганидан ҳамма мамлакатларда БУРҚА кийилишини тарғиб ҳам қилмоқчи эмасман. Бироқ мен БУРҚА мужассам этган қадриятларни ҳимоя қилмоқчиман, холос.\nМен учун БУРҚА аёлнинг эрига ва оиласига ўзини тўла бағишлаганини намоён этади. Фақат уларгина ўша аёлни кўриши мумкин, бошқалар учун у беркитилган, бошқалардан ҳимоя қилинган.\nБУРҚА оила муҳитининг безовта этилиши мумкин эмаслигини, фақатгина маълум кишилар учунгина очиқлигини ва муҳимлигини таъкидлайди гўё.\nМусулмон аёлнинг асосий эътибори ўз уйига, яъни фарзандлари туғилган ва ўстириладиган «ин»га қаратилган. У оила бекаси, оиланинг руҳий дунёсини суғориб турувчи асосий илдиздир. У болаларининг тарбияси ва таълими билан шуғулланишдан ташқари ўз эри учун роҳат ва мадад манбаи ҳамдир.\nБунга тамоман тескари ҳолда, БИКИНИ кийиб олган америкалик гўзал малика эса ўзини миллионлаб телетомошабинлар олдида кўз-кўз қилмоқда. У феминист, шунинг учун ўзига ўзи ҳокимлик қилади. Лекин, аслида, кулгилиси, у оммавий бир буюм кабидир. Унга ҳеч ким ва ҳар ким эгалик қилади. У ўз баданини энг катта пул тўлаган одамга сотади. У тинмасдан ўзини бозорга солади.\nАмерикада аёлнинг маданий ўлчови унинг ташқи кўринишига айланиб улгурди. Аёлнинг бу сифати тез фурсатда йўқолиб борар экан, у бечоранинг жинни бўлгудай ўз афти ва вазни ҳақида қайғуриш билан овора бўлиб қолиши ҳам шунинг исботи.\nЎсмирлик пайтида унинг вазифаси Бритни Спирс каби оммавий жойларда ечинишдир. У Бритнидан агар жинсий хоҳишларни қондирсагина севилишга лойиқ бўлишини ўрганади. Бунинг натижасида у чин севги ва гўзал хулқ излаш ўрнига, бошқаларни «илаштириш» ҳаракатида бўлади. Шу аснода куёв боладан аввал ўнлаб йигитлар у билан яқиндан танишади. У жозибадорлигининг асосий қисмини ташкил этувчи ибосини йўқотади. У совуққон ва тулкисифат бўлиб ўсади. Севишни уддалай олмаслиги туфайли келажакда ўз эрига оталик бахтини беришга ҳам тайёр бўлмайди.\nАёллик она ва бола ўртасидаги нозик ришталарга асослангандир. У тарбия ва ўзини қурбон қилишга тайёр бўлиш билан кучаяди. Эркаклик эса овчи ва ўлжа ўртасидаги муомалага асосланган. Унинг таянчи қувват ва ақлдир.\nФеминизм таълимотига кўра, аёлларга хос яшаш аёлларни «зулм» кўришига олиб келган, феминизм аёлларни эркакча хулққа ўтишга чақиради. Натижа: адашган ва агрессив (ғазабланган) аёл, бир елкасида улкан хода. У на хотин ва на она бўлишга қодир.\nБу албатта, «Янги дунёвий тартиб» ўрнатишга киришган ижтимоий муҳандисларнинг асл мақсадидир: жинсий шахсиятларни барбод етиш ва оилани парчалаш, ижтимоий ва шахсий таназзулни келтириб чиқариш ва аҳолини камайтириш. Янги «дадил янги дунё»да аёллар уй соҳибаси ёки наслнинг давомчиси бўлишлари кўзда тутилмайди. Улар севги ва насл қолдириш учун эмас, балки кўнгил очиш учун жинсий алоқа қилишга ўргатилган совуққон ўзбошимча махлуқларга айлантирилади.\nЯқинда ўтказилган оммавий ахборот воситалари вакиллари билан суҳбатда Роналд Рамсфельд (Американинг собиқ Қуролли Кучлар Вазири) эронлик аёллар ва ёшлар муллалар ҳокимлиги остида сиқилиб кетганини айтди. У яқин орада Америка уларни озод қилишини тиқиштириб ўтди. Уларни ҳам Бритни Спирсларга айлантириш учунми? Ёки уларни ҳам бели кўриниб турадиган таранг жинси шимлар кийишга ўргатиш учунми? Америкаликларга ўхшаб ҳамманинг кўзи олдида бир-бирларини силаб-сийпашлари учунми?\nОта-оналик инсоний тараққиётнинг энг олий нуқтасидир. Бу босқичда ўзимиз билан овора бўлишдан тўхтаб, худонинг ҳақиқий бандаларига айланамиз: янги ҳаётнинг яратилишида ва тарбияланишида иштирок эта бошлаймиз. «Янги дунёвий тартиб» бизнинг шу даражага етишимизни хоҳламайди. Порнография никоҳнинг ўрнини босиш учун тақдим этилади. Уларнинг наздида биз ўсишдан тўхтаб, умрбод бўйдоқ яшаб, шаҳватларга ғарқ бўлиб ва фақат ўз роҳатимизни кўзлаб яшаб ўтишга маҳкуммиз.\nЙўқ, биз умрбод мустақил яшашга эмас, балки ёлғизликка, асирликка маҳкуммиз, ўзлигимизни ифода этиш учун қандайдир буюмларга, ялтироқ нарсаларга муҳтож ўтишимиз ва ўлгунча кимларгадир «илашиб» ва кимларнидир «илаштириб» яшашимиз кўзда тутилади.\nБу нарсалар, айниқса аёлларни парчалаб ташлайди. Унинг гўзаллиги ёшлигига ва жинсий сифатларига, қадди-қоматига боғлаб қўйилгандан кейин, аёлнинг ёши улғайган сари жозибаси камайиб боради. Агар аёл ўзининг энг жўшқин даврини «мустақил» бўлишга бағишлар экан, ўзи учун муносиб умрбод турмуш ўртоғи топишининг эҳтимоли жуда кам қолади.\nҲаётда аёл ўз ўрнини топишининг ва бахтга эришишининг калити никоҳ ва оиланинг ўзи учун бирламчи мақсад қилишидадир.\nФеминизм «Янги дунёвий тартиб» тарафдорлари тузиб чиққан бўҳтон бўлиб, у америкалик аёлларни таназзулга учратди ва Ғарб цивилизациясини барбод қилиб ташлади. У миллионлаб инсонлар ҳаётини остин-устун қилиб, исломга қарши даҳшатли хавфни ўзида мужассам этади.\nМен БУРҚАни ташвиқ қилмоқчи эмасман, балки БУРҚАда мужассам бўлган баъзи қадриятларни, хусусан аёлнинг ўз-ўзини бўлажак эрига ва оиласига бағишлашини, ҳаё ва номусини сақлашлигини тўғри деб биламан.\nБУРҚА ва БИКИНИ иккита дунёқарашни ўзида акс эттиради. Энг тўғри жавобни эса шуларнинг ўртасидан излаш керак.\nПрофессор Ҳенри Макоу (Professor Henry Makow)\nИнглизчадан М. Раҳимов таржимаси\n“Ҳаммомдан чиқа қол!” деб бақиради акангиз, ҳаммом эшигини тақиллатар экан. “20 дақиқадан бери ичкаридасан, бўла қол!” Ҳаммомда 20 дақиқа мобайнида сиз тахминан 400 литр сув сарфлайсиз. Пайғамбаримиз (с.а.в.) бир саа сув билан ғусл қилар эдилар – бу 2.03 литр бўлади. Абу Жаъфар ривоят қилади: “Отам ва мен Жаъбир бин Абдуллоҳ билан бирга бўлганимизда, бир киши ундан ғусл тўғрисида савол берди. У айтдики: “Бир саа сув сенга ғусл қилишинг учун етарли”. Савол берган киши: “Бир саа сув менга етмайди” деди. Жаъбир: “Бир саа сув сочи сендан кўп бўлган ва сендан афзалроқ бўлган инсонга етарли бўлган”, деди (Пайғамбаримизни назарда тутиб). (Бухорий ривояти)\nИнсоннинг табиати қизиқ экан. Бир хиллик тезда жонига тегиб қолади. Гоҳида уйнинг жиҳозларини алмаштиришга тушади, кеча ёққан кийими бугун дидига ўтирмай қолади, бир хил овқат меъдасига тегади. Ана шу турмуш икир-чикирларидан аста-секин ўзи яшаб турган макони ёки ҳаёт тарзини ўзгартиришга ўтиб қолади. Ишини ёки машғулотини ўзгартиради. Дўстларини алмаштиради. Юртини бошқа қилгиси келади. Булардан сўнг ҳатто жамиятни ўзгартиришга ҳам кўчади. Инқилоблар ана шундай пайдо бўлади.\nҚиёмат, охират билан боғлиқ тасаввурлар ва қўрқувлар инсоният яралгандан буён мавжуд десак, хато бўлмайди. Ер юзидаги ҳаёт қачон тугайди? Охирзамон аломатлари намоён бўлмоқдами? Қиёмат қачон? Бу каби саволлар дини, миллати ва ирқидан қатъи назар, ҳар бир инсонни ўйлантириши шубҳасиз…


Ўзбекистон Футбол Федерацияси, Суперлига ва Про-лига учун янги логотип яратилади\n24.11.2017 12:55 | ЎФА\nЎзбекистонда турли соҳалар кундан-кунга ривожланмоқда, шу билан бирга футболимиз ҳам янги босқич арафасида. Ўзбекистон Футбол Федерацияси ислоҳотлар орқали юртимизда энг оммабоп спорт тури ҳисобланган футболни юқори босқичга олиб чиқишга ҳаракат қилмоқда.\nБу борада қатор чора-тадбирлар билан биргаликда Ўзбекистон Футбол Федерацияси логотипини ўзгартириш, шу билан бирга, келаси йилдан ташкил этиладиган Суперлига ва Про-лигалар учун ҳам янги логотип яратишга қарор қилди.\nАгарда сиз бу тарихнинг бир бўлаги бўлишни ва футболимиз ривожига ўз ҳиссангизни қўшишни истасангиз, бундай имкониятни қўлдан бой берманг. Шу йилнинг 1 декабридан бошланадиган танловда Сиз ўз вариантларингизни тақдим этиб, қимматбаҳо совринлар ютиб олишингиз ва албатта футболимиз тарихига киришингиз мумкин.\nХабарларимизни кузатиб боринг, футболимиз ривожига ўз ҳиссангизни қўшиш Сизнинг қўлингизда!


Сизга қулай бўлиши учун бизнинг сементимиз қуйидаги усуллар билан сотилади:\nЮкланма семент қурилиш майдонларида, силос омборлари мавжуд бўлган ишлаб чиқариш корхоналарида қўлланилади. Сементдан автоматлаштирилган линияларда, узлуксиз даврли линияларда фойдаланиш қулайдир. Сементдан фойдаланганда маҳсулот ишлаб чиқаришда инсоннинг иштирок этиши талаб қилинмайди.\nВазни 1 т. бўлган биг-бегларга қадоқланган семент – кўпгина ҳолларда бетон ва темир-бетон ишлаб чиқаришида семент ташувчи автомобилларда етказиб бериладиган юкланма портландсемент ишлатилади. Қурувчилар кўпинча 50 кг қоплардаги сементдан фойдаланишади. Бироқ ҳамма бетон, пенобетон блоклари ёки темир-бетон ишлаб чиқарувчиларида ҳам силос ғамлаш жойлари йўқ ва ҳамма қурувчиларга ҳам 50 кг қадоқлар маъқул эмас. Бундай ҳолатларда портландсементни биг-бегларда сотиб олиш масаласи юзага келади.\nВазни 50 кг бўлган қопларга қадоқланган семент – ҳозирги кунда қурилиш бозорида семент сотишнинг энг кўп тарқалган ва энг кўп сўраладиган туридир. Айни пайтда қопларга қадоқланган сементни ҳам қурилиш дўконларидан ва ҳам махсус қурилиш базаларидан харид қилиш мумкин. Қопланган сементнинг энг асосий афзаллик томони – унинг енгиллиги ва транспортировка қилиш ва сақлаш қулайлигидадир.\nБизнинг вазифамиз – жаҳон стандартларига ва замонавий қурувчиларнинг юқори талабларига жавоб берувчи семент ишлаб чиқариш. Бизнинг заводимиз қуйидаги сертификатланган семент навларини ишлаб чиқаради:\nПортландсемент ЦЕМ 1 42,5Н\nБу семент нави бетоннинг юқори техник тавсифлари ва 43 МПа дан кам бўлмаган кафолатланган семент мустаҳкамлагидаги бетонлар ва турли мақсадларга мўлжалланган қуруқ қурилиш қоришмалари таркибларини лойиҳалаштиришда кенг кўламли имкониятлар яратади. ЦЕМ I 42,5H навли сементнинг бошқалардан ажралиб турадиган хусусияти мустаҳкамликнинг тез ортишида, чучук сув ва ҳаводаги юқори барқарорлик, совуққа юқори чидамлилигидадир. Бу семент суперпластификаторлар билан яхши мос келиб, бетон қоришмаларини сақлаш муддатини узайтиради ва узоқ масофаларга транспортировка қилиш имконини беради. Замонавий поликарбоксилат асосли суперпластификаторлардан фойдаланганда юқори навли бетон олиш мумкин. Қуруқ қурилиш қоришмалари ва сувоқ аралашмаларини тайёрлашда, монолит қурилишда ва темир-бетон конструксияларда совуққа ва ёрилишга чидамлилик талабларига риоя қилган ҳолда ишлатиш тавсия қилинади.\nПортландсемент М400 Д-20\nУшбу семент навини барча турдаги конструксияларга қўллаш мумкин бўлиб, 28 сутка мўҳлатда 40-43 Мпа га тенг бўлган семент мустаҳкамлигига эришиш кафолатланади. М400 Д-20 портландсементнинг бошқалардан ажралиб турадиган хусусияти – унинг таркибида Cl нинг кам миқдордалиги бўлиб, арматура коррозиясининг камайиши сабабли темир-бетон буюмларининг ишлатилиш муддати узайтиришдадир. Ушбу навли семент мустаҳкамлигининг ортиши динамикаси уни барча турдаги ТББ ва монолит қурилишда ишлатишга имкон беради. Бунда М400 Д-20 портландсемент гидратация пайтида мўътадил иссиқлик чиқариш хусусиятига эга бўлиб, катта ҳажмдаги пойдеворларни қуйишда ишлатиш имконини беради. Суперпластификаторлар билан яхши мос келиши бетон қоришмаларини сақлаш муддатини узайтиради ва узоқ масофаларга транспортировка қилиш имконини беради. Сувоқ аралашмаларини тайёрлашда, монолит қурилишда ва йиғма темир-бетон конструксияларида, шунингдек, кичик донабай бетон буюмларини тайёрлашда ишлатиш тавсия қилинади.\nСулфатга барқарор ССПЦ 400 Д-20 ГОСТ 22266-94\nССПЦ 400 Д-20 портландсемент бетон ва темир-бетон ишларини бажариш, буюмлар тайёрлаш ва юқори сулфатли агрессия шароитларида (денгиз суви, ер ости сувлари) ишловчи ер ости массивларини бетонлаш учун мўлжалланган бўлиб, агрессив муҳитга юқори барқарорликка эга. Паст исссиқлик ажратиш (экзотермия), сулфатли сувлар таъсирига юқори барқарорлик, лекин бошланғич муддатларда паст қотиш жадаллигига эга. Ушбу семент тури меъёрланган маъданли таркибга эга бўлган клинкердан ишлаб чиқилади.\nШлакли маъданли қўшимчали ЦЕМ II/А-П 32,5 Н портландсемент\nУшбу семент нави ратсионал семент сарфлашни кўзда тутган тежамли бетон қоришмалари ва ўрта навли аралашмалар (В 25 гача бўлган тоифадаги бетон) тайёрлашда жуда ас қотади. Ҳам эрта мўҳлатда ва ҳам 28 суткали мўҳлатдаги мустаҳкамликнинг ортиш динамикаси барча турдаги ТББ ва ўрта навли бетон монолит қурилишларида ишлатиш имконини беради. Гидратация пайтида мўътадил иссиқлик чиқариш хусусиятига эга бўлиб, катта ҳажмдаги пойдеворларни қуйишда ишлатиш имконини беради. Суперпластификаторлар билан яхши мос келиши бетон қоришмаларини сақлаш муддатини узайтиради ва узоқ масофаларга транспортировка қилиш имконини беради. Сувоқ аралашмаларини тайёрлашда, монолит қурилишда ва йиғма темир-бетон конструксияларида ишлатиш тавсия қилинади.\nҲурматли қурувчилар, биз Сиз учун меҳнат қилиб, маҳсулотларимизнинг Сиз кутган даражада ва ундан ҳам ортиқ сифатга эга бўлишига ҳаракат қиламиз!


Юлдуз Усмонова 7 декабрда концерт берадими? – Mazmun.Uz\nЮлдуз Усмонова 7 декабрда концерт берадими?\nСўнгги йиллар декабрь ойида Ўзбекистон Халқ Артисти Юлдуз Усмонованинг янги альбом тақдимоти концерт тарзида тақдим этилиши урфга кириб одамлар шу ойни кутишарди. Халқ мана декабрь ойи келибди хамки Юлдуздан кутилган хабарлар бўлмаётганига бизларни саволларга кўмиб ташлашмоқда. Камига сахна ва эфирга қайтиш билан боғлиқ миш-мишлар ростми ва рост бўлса нима учун аниқ бир тасдиқланган маълумот йўқлигидан мухлислар хуноб. Бу йил Юлдуз Усмонова альбом тақдимот ўтказмаслиги аниқ. Аммо… 7-декабрь куни Юлдуз Усмоновадан бир кутилган ва кутилмаган сюрприз бўлишидан хабардормиз. Яна икки кун қолди холос ва хаммасини кўриб, билиб сезиб оларсиз. Балки саволларга жавоблар хам оларсиз.\nВперед АҚШнинг сохта элчихонаси фош этилди!\nНазад Шавкат Мирзиёевнинг биринчи нутқи: у нимани исташини айтди!


Интернетда нолдан бошлаб пул ишлаш мумкин бўлган машхур сайтлардан яна бири бу ProfitCentr сайтидир. ProfitCentr – ўз хисобингиздан пул сарфламасдан пул ишлаш мумкин бўлган платформа. Уй шароитида интернетда пул ишламоқчи бўлган одам ушбу сайт орқали ишини бошлаши мумкин.\nProfitCentr қандан пул ишланади?\nProfitCentr ҳам Wmmail ҳамда Seosprint сингари кликлар ёрдамида ва бажариладиган вазифалар ёрдамида пул ишланади. Ушбу платфома биринчи марта пул топишга қўл урадиган фойдаланувчига қийинчилик туғдирмайди. Ушбу платформада қуйидаги ишлар учун пул тўланиши мумкин:\nхатларни ўқиш ва кўрсатилган сайтга кириш\nсайтларда сёрфинг қилиш\nСёрфингда бир жараён амалга оширилади. Сиз муайян сайтга йўналтириласиз ва белгиланган вақт мобайнида сайтда бўласиз. Сумма ва вақтдан келиб чиқган ҳолда сиздан маълум бир рақамни тасдиқлаш сўралади ва шундан кейин пул балансизгизга қўшилади.\nProfitCentr да сайтга йўналтирилганингиздан кейин 40 сониядан ортиқ бўлмаган вақт давомида сайтда бўлишингиз лозим.\nНеча сония сайтда бўлиш хақида автоматик равишда кўрсатиб туради.\nХатларни ўқиш хам сёрфинга ўхшаб кетади. Аммо унинг сёрфингдан фарқи шуки, сайтга йўналтиришдан аввал қисқа бир матн берилади ва сиз ушбу матнни ўқиб чиқган ҳолда битта саволга тўғри жавоб бершингиз лозим. Ушбу ходиса интернетда ботлардан химоя қилиш жараёнларидан биридир\nБунда вазифа эгаси томонидан маълум бир шарт қўйилади. Ушбу шарт бажарилгандан сўнг қилинган иш скриншоти ёки ссилкаси юборилади ва пул ишланади. Масалан Одноклассникидаги ёки ВКонтактедаги бир гуруҳга аъзо бўлиш, сайтга фикр қолдириш ва ўз фикрини билдириш каби.\nВазифаларнинг мураккаблиги, вақт сарқланиши ёки қандайдир бир тўловни ўз ичига олишига қараб турлича нархланади. Масалан бир сайтда рўйхатдан ўтиб икки кун муддат актив холатда бўлиш сўраладиган бўлса сиздан икки кун талаб этилади. Шунга яраша вазифа тўлови хам 1-2 долларга тенг бўлади. Айрим сайтларда рўйхатдан ўтиш 1-2 доллар атрофида бўлиши мумкин. Вазифаларда ушбу сайтда рўйхатдан ўтиш сўралса вазифанинг нархи ха шунга яраша 3-5 долларга тенглашади.\nКўриб турганингиздек рўйхатдан ўтиш учун 2 нарса кифоя:\nЛогин (ўзингиз ўйлаб топишингиз лозим)\nБўш жойларни тўлдирганингиздан сўнг “Регистрация” тугмасини босасиз ва рўйхатдан ўтасиз. Рўйхатдан ўтканингиз бўйича қуйидагича хавола очилади:\nШундан сўнг киритган электрон почтангизга тасдиқлаш учун хат юборилади. Почтангизга ўтиб рўйхатдан зтганлигингизни тасдиқлайсиз ва сизга юборилган паролни сақлаб шу парол ёрдамида сайтга кирасиз.\nКўриб турганинзидек сайтга кирганингиздан сўнг пул ишлашга ўтишингиз мумкин. Юқоридаги расмда Пул ишлаш усуллари, уларга тўланадиган тўлов қиймати ва сайтни томоша қилиш вақтлари алохида белгиланган.\nМеткалар: Internetda pul ishlashProfitCentr


Учқун Назаров. Умр (ҳикоя) | www.ziyouz.uz\nБош саҳифа Ўзбек насри онлайн антологиясиУчқун Назаров (1934-2016)Учқун Назаров. Умр (ҳикоя)\nМухтор кўп ҳунар билан шуғулланди. Балиқчилик қилди, ғишт қуйди, тунука коқди, электр тузатди, мактабда бадан тарбиясидан дарс берди — хуллас қўлидан келмаган иш йўқ. Ҳозир сават тўқийди. Ўн йил аввал Зумрад исмли қизни яхши кўриб қолди. Зумрад район кутубхонасида ишлар, чиройли қиз эди. Мухтор китоб баҳонасида кутубхонага борар, Зумрадни кўриш учун китобни тез ўқир, Зумрад билан асарни муҳокама қилар, мулоҳазалари Зумрадга ёқарди. Бироқ қиз Мухторнинг кутубхонага тез киришини кутса-да, одамлар миш-мишидан ҳайиқар, бошқа жойда учрашишни эп кўрмас эди. Мухтор Зумрадга совчи кўйишни чамалаганида, Зумраднинг онаси дунёдан ўтди, совчи юбориш ноқулай кўринди, йили ўтишини кутишга тўғри келди; йили ўтгач, Мухторнинг онаси ўлди. Вақтни яна суришди. Шу орада Зумрад бошқа оилага узатилиб кетди.\n← Аввалги Аввалги Учқун Назаров. Иншо (ҳикоя)\nКейинги → Кейинги: Учқун Назаров. Алангали салом (ҳикоя)


Путин муддатидан аввал президентликни эгалламасликни ваъда қилди\nВладимир Путин Россия муваққат президенти бўлиш истиқболларини рад этди. Россия бош вазири президент сайловидан олдин Кремлга келиши ҳақидаги масалани амалдаги президент Дмитрий Медведев билан “муҳокама қилмагани”ни таъкидлади.\nПутиннинг бу ҳақда гап очишига мамлакатда вужудга келган вазиятда у 2012 йил 4 мартга белгиланган сайловдан олдин президентлик курсисини эгаллаб олиши мумкин деган тахминлар сабаб бўлди.\nПутин шунингдек кўп минг кишилик намойишлар уюштираётган мухолифат билан мулоқот қилишга принципда тайёр эканини таъкидлади. Лекин у праламент сайловлари натижаларини бекор қилишни талаб қилаётган мухолифат етакчилари билан гаплашадиган гапи йўқлигини қўшимча қилди. Мухолифат “етакчилари орасида гаплашадиган одамнинг ўзи йўқ”, дея хулоса қилди Путин.


“Ўзбектелеком” компаниясининг Жиззах вилоят филиали интернетда чиққан хабарларга ўз муносабатини билдирди » Sangzor.uz - Инновацион ахборот портали\nSangzor.uz » Жиззах янгиликлари » “Ўзбектелеком” компаниясининг Жиззах вилоят филиали интернетда чиққан хабарларга ўз муносабатини билдирди\nКуни кеча интернетда мамлакатимиздаги жараёнларни негатив тарзда ёритадиган сайтларнинг ижтимоий тармоқларида “Жиззах шаҳридаги “Ўзбектелеком” IPTV ва интернетга уланмоқчи бўлган мижозларни рўйхатга олишдан бош тортмоқда” сарлавҳаси остидаги маълумотлар тарқалди.\nХабарда айтилишича “Ўзбектелеком” компанияснинг Жиззах шаҳар филиали ходимлари интернет ҳамда IPTV хизматларига уланмоқчи бўлган мижозларни рўйхатга олишдан бош тортмоқда. “Мижозлар хаддан зиёд кўпайиб кетган, система кўтармаяпти” дейилган.\n“Ўзбектелеком” компаниясининг Жиззах вилоят филиали раҳбарияти ички текширув ўтказиб, мазкур ҳолат бўйича ўз муносабатини билдирди.\n“Ўзбектелеком” компаниясининг вилоят филиалида бугунги кунда 350 нафар ходимлар 40 мингдан зиёд мижозларга хизмат кўрсатиб келмоқда.\nХусусан, компаниянинг Жиззах шаҳар филиалида 110 нафар ходим 21 минг нафар мижозларга куну- тун сифатли хизмат кўрсатиб келяпти.\nБироқ, баъзи мижозлар компания вакилларининг бугунги кунда янги биллинг тизимига ўтиш даврида узилишлар бўлаётганини тушинтиришига қарамасдан, интернет тармоқларида юқоридаги хабарларни тарқатиш билан овора бўлишмоқда.\nҚадимдан ўзбекчиликдаги қадриятлардан бири бу ҳар бир оиладаги муаммолар кўчага чиқарилмасдан ҳал этилганидир. Ўзбекистонда яшаётган ҳар битта фуқаро ҳам шу юрт вакили бўлиб бир оила ҳисобланади.\nШу нарсани яхши англаб олишимиз керакки, четдаги интернет сайтлари ва шунга ўхшаш ҳар қандай воситаларга юборилган мурожаатларни улар келиб ҳал этиб беришмайди.\n“Ўзбектелеком” компаниясининг Жиззах вилоят филиали раҳбарининг таъкидлашича: “Тез орада янги биллинг тизимдаги камчиликлар мутахассислар томонидан бартараф этилади. Мижозларга келтирилган ноқулайликлар учун узр сўраймиз. Компаниянинг биринчи галдаги мақсади мижозларга сифатли хизмат кўрсатишдан иборатдир”.\n“Ўзбектелеком” компаниясининг Жиззах вилоят филиали


Долзарб мавзу муҳокамаси — 21asr.uz\nҲазрат Алишер Навоий ўзининг “Маҳбуб-ул қулуб” асарида “Солиқ тўламаслик ўз шерикларига жафо қилиш билан тенг” деб ёзади. У киши бу билан халқнинг манфаатларини енгиллаштиришга барчани жалб қилиш баробарида, солиқни мажбурий ҳол сифатида қарашга ундайди.\n2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида ҳам солиқ масалалари ўз аксини топган бўлиб, хусусан, унда солиқ солиш базасини кенгайтириш орқали соҳа маъмурчилигини соддалаштириш ва солиқ юкини камайтириш каби долзарб омиллар ўрин олган.\nХалқаро пресс-клубнинг навбатдаги йиғилиши ҳам айнан “Ўзбекистоннинг замонавий солиқ сиёсати: вазифалар ва ижро механизми” мавзусига қаратилди. Унда Президентимиз томонидан жорий йил 18 июлда имзоланган “Солиқ маъмурчилигини тубдан такомиллаштириш, солиқлар ва бошқа мажбурий тўловларнинг йиғилувчанлигини ошириш чора-тадбирлари тўғрисида” ги фармони юзасидан фикр-мулоҳазалар билдирилди.\nТаъкидланганидек, республикамизда солиқ маъмурчилигини тубдан такомиллаштириш, солиқлар ва бошқа мажбурий тўловларнинг йиғувчанлигини ошириш, солиқ тўловчиларга яратилган қулайлик ва имтиёзлар, давлат солиқ хизмати органлари томонидан ислоҳ этишнинг муҳим йўналишлари, соҳа хизмати органлари томонидан кўрсатилаётган интерактив давлат хизматлари, ахборот-коммуникация технологияларини ривожлантириш билан боғлиқ белгиланган вазифалар, шунингдек Ўзбекистон Ҳисоб палатаси тузилмасида ташкил этилган Ўзбекистон Давлат бюджетига тушумларнинг тўлиқлигини назорат қилиш инспекциясининг вазифа ҳамда функциялари муҳокама қилинди.\nШундан сўнг оммавий ахборот воситалари вакиллари томонидан берилган турли йўналишдаги саволлар ўлароқ мутасадди ташкилотлар вакилларининг мулоҳазалари тингланди.\n– Ўзбекистон валюта захираси миқдори 25 миллиард долларга яқин. Демак, ривожланиш сари илдам бормоқдамиз, – дейди Марказий банк раиси ўринбосари Саидкамол Хўжаев. – Бу борада тадбиркор ва ишбилармонларнинг хизматлари алоҳида таҳсинга лойиқ. Шу боис, бугун муайян банкларга юридик шахслар билан валютани бозор нархларида олди-сотди қилишига рухсат берилди. Ўйлаймизки, мазкур саъй-ҳаракат валюта бозорини либераллаштириш сари ташланган дадил қадамлардан биридир. Албатта, яқин келажакда жисмоний шахсларга ҳам бу ҳуқуқ тақдим этилади. Ҳозирда мутахассис ва экспертлар иш олиб боришмоқда.\nТараққиёт ривожи кўп жиҳатдан устувор мақсадлар, замонавий янгиланишлар кўламига боғлиқ. Тамаддун мезони эса уларнинг қанчалик ҳаётий эканлиги билан ўлчанади.


«Машъал» — халқаро эътирофда!\nКиритилган сана: 05.10.2010.\nРоссиянинг Краснодар ўлкаси Кабардин қишлоғида «Лукойл» деб номланган болалар ўртасида халқаро турнир якунлади. Мазкур турнир болалар футбол лигаси ва нефть компанияси ҳамкорлигида ташкил этилган бўлиб, бу йил тўққизинчи маротаба ўтказилди. Мусобақада мамлакатимиздан «Машъал» болалар ва ўсмирлар спорт мактабининг 1999 йилда туғилган болалар гуруҳи иштирок этишди. Аслида ушбу мусобақанинг Марказий Осиё минтақаси бўйича саралаш мусобақаси шу йилнинг 13-17 май кунлари Муборакда ўтказилган бўлиб, унда “Пахтакор” академияси вакиллари 1-ўринни қўлга киритишганди. Аммо тошкентликлар мазкур мусобақанинг финал босқичига боришмади ва уларнинг ўрнига муборакликлар Краснодар ўлкаси томон йўл олишди.\n«МАШЪАЛ»НИНГ ЁРҚИН РАНГИ\n60 та яқин жамоа иштирок этган саралаш мусобақасидан Россия, Белоруссия, Молдова ва Ўзбекистондан жами 9 та жамоалари ҳал қилувчи босқич йўлланмасини қўлга киритди. Муборакликлар эса мусобақанинг ҳақиқий кашфиётига айланишди. Вакилларимиз илк баҳсданоқ чиройли ўйин кўрсатиб, ҳақли равишда финалгача етиб келишди. Ушбу турнир ҳақида батафсил мақола берган www.sportsdaily.ru сайти «Машъал» футболчилари шаънига қуйидагича илқ фикрларни билдирган:\n«Мубораклик футболчиларнинг тўп билан муомала қилишини, рақиб жарима майдончаси ичида айёрона комбинациялар уюштиришини кузата туриб, ўз-ўзидан савол туғилади: ўз Ватанида бундайин жиддий турнирларга эга бўлмасдан туриб, 11 ёшли болаларни қандай қилиб бунчалик ақлли тўп суришга ўргатиш мумкин? Ўзбекистонлик футболчилар майдонда ҳам, унинг ташқарисида ҳам ўзларини намунавий тутдилар. Улар ўзларининг аҳил ва хушмуомала эканликларини кўрсатишди, ўзларидан катталарга «раҳмат» айтишни унутишмади. Ўзбек жамоасининг бош мураббийи Отажон Авезов ҳам қойил қолдирди. У барча мураббийлар орасида ҳеч қандай қоғозга қарамасдан, ўзининг хотирасига асосланган ҳолда кейинги баҳснинг протоколини (рус тилида!) ўйинчиларнинг номери билан тўлдирди. Назаримизда, бу майда-чуйда нарсалардек кўринсада, футбол мана шундай майда нарсалардан ташкил топади...”\nМоскванинг «Чертанова» ва Муборакнинг «Машъал» жамоалари иштирокидаги финал баҳси пайтида ўтган йилги Москванинг «Локомотив» ва Донецкнинг «Шахтёр» жамоалари ўртасидаги қарама-қаршилик кўп бора ёдга олинди. Чунки ўша баҳсда темирйўлчилар аввалги ўйинларда яхши таассурот қолдирган жамоани йирик ҳисобда мағлубиятга учратишганди. Мазкур турнирда эса «Шахтёр» ролини мусобақада энг яхши таассурот қолдирган «Машъал» клуби ўйнади. Чемпионликни қўлга киритиш учун муборакликлар бир қадам ташлашса бўлди эди. Лекин бундай бўлиб чиқмади. Москваликлар катта тажриба эга бўлишига қарамасдан, ҳимоявий ўйинни танлашди ва вакилларимизга ўзлари яхши кўрадиган ҳужумкор ўйнаш имкониятини беришмади. Рақибларидан буни кутмаган муборакликлар эса позицион ҳужумкор тайёр эмасликлари кўриниб қолди. Танаффусга 1 дақиқа қолганида эса машъалчилар ўз жарима майдончалари ичида «Чертаново»нинг сардори Святослав Муродовни бўш қолдиришди. Унинг дарвоза тўсини остига йўллаган кучли зарбасини эса ҳеч қайси дарвозабон бартараф эта олмасди — 1:0.\nИккинчи бўлимда ҳам ўйиннинг сурати ўзгармади. Отажон Авезов шогирдларининг ўйини у қадар қовушмади. Аксинча россияликлар биринчи голдан сўнг иштиёқ билан ўйнаб, иккинчи голни ҳам жамоамиз дарвозасига йўллашди. Гол муаллифи Вячеслав Проничкин бўлди. Сўнгги дақиқалар ўти бораётган эса мусобақанигн энг яхши тўпурар Бахтиёр Баҳриддинов москваликларнинг бир нечта ҳимоячиси ва дарвозабонини алдаб ўтиб, тўпни бўш қолган дарвоза томон тепди. Лекин ҳимоячилардан бири қаердандир пайдо бўлиб қолиб, дарвоза чизиғи устидан тўпни қайтариб қолишга улгурди. Якунда 2:0 ва «We are the champions» қўшиғи «Чертаново» футбочлилари учун янгради.\nАнъанага кўра, совриндорни тақдирлаш маросими чиройли тарзда ўтказилди. Барча жамоалар болалар футбол лигаси президенти Виктор Горлов қўлидан кумуш кубоклар ва фахрий дипломларни қабул қилиб олишди. Финал босқичида иштирок этган барча жамоалар мусобақанинг рамзий футболкалари олиб кетишган бўлса, совриндорлар эса медаллар билан тақдирланишди. Болалар футбол лигаси тарихига яна бир чемпион жамоа номи ёзилди. Келаси йилги турнир формати эса озгина ўзгартириладиган бўлди.\nМусобақанинг ёпилиш маросимида Болалар футбол лигаси (БФЛ) бош директори Кирилл Терешин нутқ сўзлади:\n— Мусобақада ўз юртининг етакчи жамоалари ҳисобланган турли футбол мактабларини кўриш қувонарли бўлди. БФЛ дебютантлари — Ўзбекистоннинг «Машъал» ва «Сызрань-2003» жамоалари яхши таассурот қолдиришди. Умуман олганда, мусобақада иштирок этган жамоаларнинг номига қараб, мутахассислар турнир савиясига паст баҳо беришлари мумкин, аммо улар намойиш этган ўйин юқори дажарада бўлди. Шунга аҳамият бериш мумкинки, Тирасполнинг «Шериф» ва «Луч-Энергия» жамоалари ўз гуруҳларида сўнгги ўринни эгаллашди. Шундай бўлсада, бу биз учун янгилик бўлмади. Барча финал босқичи иштирокчилари саралаш босқичидан ўтишди. Саралашда эса жами 60 та жамоа иштирок этди. Улар орасида Тошкентнинг «Пахтакор», Кишинёвнинг «Зимбру», Одессанинг «Черноморец», Барнаулнинг «Динамо», Волгограднинг «Олимпия», Хабаровскнинг «СКА-Энергия», Запорожьенинг «Металлург», Вильнюснинг «Жальгирис», Борисовнинг БАТЭ, Руминиянинг «Оцелул» каби машҳур жамоалар ҳам бор эди. Бу йилги финал ўтган йилги ҳал қилувчи баҳс («Локомотив» — «Шахтёр»)нинг айнан ўзи кўзгудаги акси бўлди. Бу йилги финал босқичи иштирокчилари — «Шахтёр» ва «Машъал» жамоалари гуруҳ босқичини ишончли тарзда босиб ўтишди ва кўрсатилган ўйин ва урилган голлар орқали барчани ҳайрат кўчасига етаклашди. Пойтахтнинг «Чертаново» жамоаси эса гуруҳ босқичида у қадар ишончли ўйин намойиш этмаган бўлсада, финалда турнирдаги энг яхши ўйинини кўрсатди ва рақибига ҳеч қандай имконият қолдирмади. Ўз навбатида Ростов вилояти футбол федерацияси ва Геленжик тумани раҳбариятига ўз миннатдорчилигимни билдираман.\nГуруҳлардаги якуний вазият:\n1. Машъал» (Муборак) 4 4 0 0 20-2 12\n2. БЎСМ №1 (Таганрог) 4 2 1 1 5-7 7\n3. «Золотые купола» (Рязань) 4 1 1 2 4-6 4\n4. «Шериф (Тирасполь) 4 1 1 2 7-10 4\n5. «Луч-Энергия» (Владивостов) 4 0 1 3 3-14 1\n1. «Чертаново» (Москва) 3 2 1 0 6-3 7\n2. «Сызрань-2003» ФК (Сызрань) 3 1 1 1 6-6 4\n3. «Минск» ФК (Минск) 3 1 1 1 6-4 4\n4. «Юность» (Железногорск) 3 0 1 2 3-8 1\n7-ўрин учун баҳс\n«Шериф» — «Юность» — 1:6 (1:4)\n5-ўрин учун баҳс\n«Золотые купола» — «Минск» ФК — 2:0 (1:0\nБЎСМ-1 — «Сызрань-2003» — 1:1 (1:0). Пенальтилар бўйича — 5:3\n«Машъал» — «Чертаново» — 0:2 (0:1)\nБахтиёр Баҳриддинов («Машъал») — 8\nШаҳбоз Ботиров (Машъал») — 4\nДанила Деревягин («Золотые купола») — 4\nМирослав Хлебосолов («Минск» ФК) — 4\nЭнг яхши дарвозабон — Николай Скопцов («Золотые купола»).\nЭнг яхши ҳимоячи — Игнат Аликулов («Сызрань-2003»).\nЭнг яхши ярим ҳимоячи — Алексей Толмачев («Чертаново»).\nЭнг яхши ҳужумчи — Георгий Микава (БЎСМ-1).\nЭнг яхши ўйинчи — Бахтиёр Баҳриддинов («Машъал»).\nМусобақанинг барча ғолиблари:\n2002 — БФЛ терма жамоаси 1990 йилда туғилганлар\n2003 — «Олимпия» (Волгоград) 1990 2004 — «Динамо» (Киев) 1993.\n2005 — «Крылья Советов-СОК» (Самара вилояти) 1994.\n2006 — ЦСКА (Москва) 1994.\n2007 — «Спартак» (Москва) 1994.\n2008 — «ШБФР» (Кабардинка) 1994,»Олимпика Юнайтед» (Красногорск) 1997.\n2009 — «Локомотив» (Москва) 1998.\n2010 — «Динамо» (Москва) 1996, Чертаново» (Москва) 1999.


Коронавирус ижтимоий тармоқларда  | Qaraqalpaqstan Xabar Agentligi\nКоронавирус ижтимоий тармоқларда \nБутун дунёда ўзини яккалаш ва карантин коронавирус тарқалишига қарши курашнинг ягона воситаси деб эътироф этилган.\nЎзбекистонда пандемияга қарши курашиш учун мисли кўрилмаган чоралар кўрилди, кўплаб ижтимоий институтлар, корхоналар ва ташкилотлар фаолияти тўхтатилди. Коронавирус ҳатто унча тарқалмаган жойларда ҳам пандемия билан боғлиқ ҳолат жамият онгига салбий таъсир кўрсатмоқда.\nЎзбекистонда биринчи касалланганларни аниқлашдан олдин оммабоп ижтимоий тармоқларда ўнлаб касалланганлар тўғрисида «фейк» ахборотлар тарқалган эди. Айрим блогерлар ҳатто Ўзбекистон Республикаси Соғлиқни сақлаш вазирлигидан вазият бўйича кунлик ҳисоботлар тақдим этишни ҳам талаб этди. Бу кенг кўламли муаммога айланиб, айрим давлатларда коронавирус бўйича ёлғон маълумотларни тарқатганлик учун шак-шубҳасиз жазо ҳам қўлланилди.\nХўш, ўзбекистонликлар коронавирус ва карантин ҳақида қандай фикрда? Буни аниқлаш учун ижтимоий тармоқлар, сайтларда фойдаланувчилар маълумотларини ҳамда айрим изоҳларни таҳлил қиламиз.\nИзоҳ қолдираётганларнинг аксарияти коронавирус соғлиққа жуда хавфли эканлигига ишонади. Одамлар давлатимиз томонидан ўрнатилган карантин талабларини бажаришга, уйда қолишга ва ўзини сақлашга чақирмоқда, карантинни бузганларни қоралашмоқда.\n«Карантинни бузганларга нисбатан янада жиддийроқ жавобгарлик белгилаш лозим. Ўзининг хатти-ҳаракатлари билан улар нафақат ўз қариндошларининг, балки мени яқинларимнинг соғлиғини ҳам хавф остига қўймоқда», – деб «Facebook» ижтимоий тармоғида ёзади С.Мўминова.\nҲамюртларимиз халқ табобати воситалари коронавирусни даволашда ва унинг профилактикасида самарали бўлишига ишонмайди. Улар кўпроқ шифокорлар ва анъанавий тиббиётга ишонади.\n«Агар касал бўлганингизни сезсангиз, ҳушингизни йўқотиб, сизни тез ёрдам олиб кетишини кутмай, шифокорга мурожаат қилинг», – деб изоҳ қолдирди Т.Эргашева.\nАхборот сайтларида қолдирилаётган изоҳларга баҳо берсак, ўзбекистонликларнинг аксарияти эпидемияни жиловлаш учун давлатимиз раҳбарияти томонидан кўрилган чораларни қўллаб-қувватлайди.\nДавлат органлари ва оммавий ахборот воситаларининг пандемияга қарши курашга йўналтирилган фаолияти тўғрисидаги мақолани изоҳлаб, Ҳусейн исмли фойдаланувчи улар томонидан одамлар карантинга риоя қилиб, ўзининг ва атрофдагиларнинг соғлиғини сақлаб қолиши учун барча ишлар қилинмоқда, деб таъкидлайди.\nЎзбекистонда кўрилган чораларни бошқа мамлакатлар қўллаб-қувватламоқда ва маъқулламоқда. Буни МДҲ давлатлари орасида ўзини яккалаш индексининг энг юқори кўрсаткичи – 4,4 балл Тошкентга тегишли эканлиги ҳам исботлайди. Ушбу кўрсаткич Яндекс жамоаси томонидан ўзини яккалаш даражасини баҳолаш учун киритилди. Компания таҳлилчилари беш баллик махсус индексни ҳисоблаб чиқди. Балл қанчалик юқори бўлса, шунчалик кўп одам ўзини яккалаш тартибига риоя қилади. Мамлакатимиздаги бу ютуқлар давлатимиз саъй-ҳаракатлари ва фуқароларимизнинг бирдамлиги натижасидир.\nМамлакатимизда ижтимоий тармоқлар фойдаланувчилари шифокорларни қўллаб-қувватлаб, уларга раҳмат айтмоқда. Улар фидокорона меҳнат ва касбий хавфни эътироф этмоқда.\n«Барча тиббиёт ходимларига катта раҳмат, беморларга эса тезроқ тузалиб кетишни тилаб қоламан», – деб тузалган фуқаролар ҳақидаги мақолага изоҳ қолдирди Роман исмли фойдаланувчи.\n«Қисқа фурсатда шифохоналардан барча чиқишини кутиб қоламиз. Шифокорлар, борлигингиз учун раҳмат! Сизларга сабр ва куч-қувват тилайман!», – деб ёзди Зохир.\nМарат исмли фойдаланувчи мустаҳкам соғлиқ ва узоқ умр тилаб қолади. Барчамиз, албатта, бу тилакларга қўшиламиз.\nШунингдек, ижтимоий тармоқларда карантин қоидаларини бузиб, жавобгарликка тортилганлар, шахсий автомобилдан фойдаланишга қўйилган чекловдан норози бўлган автомобиль эгалари томонидан қолдирилган постлар ва изоҳлар ҳам кўп.\nЯна бир бор эслатиб ўтамиз, Жаҳон соғлиқни сақлаш ташкилотининг тавсияларига биноан фуқаролар ўзини яккалаши COVID-19 га қарши курашишнинг энг самарали усули ҳисобланади. Бунга Хитой, Шимолий Корея мисолида ҳам амин бўлиш мумкин.\nЮртимизда кўрилаётган барча чоралар бизни ўйлаб кўрилаётганини унутмаслигимиз лозим. Келинг, уйда қолиб, барча талабларга қатъий риоя қилайлик!\n15.04.2020, 08:59 | 127 марта кўрилди


Сўров: Клинтон учинчи телебаҳсда ғолиб бўлди\n12:46 / 20.10.2016\nАҚШ президентлигига демократлар партиясидан номзод бўлмиш Ҳиллари Клинтон Лас-Вегасда ўтказилган учинчи телебаҳсларда республикачилар номзоди Дональд Трампни ортда қолдирган. Бу ҳақда CNN/ORC сўрови якунига кўра маълум қилинди.\nХабар қилинишича, сўралганларнинг 52 фоизи фикр билдиришича, Клинтон дебатларда ишонч билан сўзлаган. 39 фоиз киши Трамп устунроқ келганини қайд этган.\nЛас-Вегасда ўтказилган дебат президентлик учун сайловдан олдинги охирги дебат бўлди.\nКузатувчиларнинг қайд этишича, Трампнинг нуфузи сайловчилар орасида тушиб кетган. Бунга ОАВда унинг аёлларга ёввойиларча муносабатда бўлиши ҳақидаги хабарлар эълон қилингани сабаб бўлди.\nҚайд этиш керакки, CNN телеканалнинг дебатлар иккинчи раунди якунлари бўйича ўтказган сўровларига нисбатан Трамп ўзининг кўрсаткичларини бирмунча яхшилашга муваффақ бўлди. Ўшанда респондентларнинг 34 фоизи унга, 57 фоизи эса Клинтонга овоз берганди.


РФ Конституцион суди Навальнийнинг аризасини кўриб чиқишни рад этди\nРоссия Конституциявий суди Алексей Навальнийнинг судланганлиги олиб ташланмагани боис Россия президенти сайловига рухсат бермаган федерал қонун устидан берган аризасини кўриб чиқишни рад қилди. Бу ҳақда 18 январь куни суд сайтида маълум қилинди.\nРад қилиш борасидаги қарор “жуда ҳам тезкор равишда” – ариза берилганидан атиги уч кун ўтиб чиқарилди. Навальний асос солган "Коррупцияга қарши кураш" жамғармасининг ҳуқуқшуноси Иван Ждановнинг айтишича, бу каби тезлик билан чиқарилган қарор атиги бир марта юз берган – унда ҳам Россия президенти Владимир Путиннинг Қримни аннексия қилиш борасидаги сўрови кўриб чиқилган.\nАлексей Навальний Конституциявий судга мамлакат президенти сайлови тўғрисидаги қонун Россия Конституциясига зид келиши борасида 16 январь куни мурожаат қилган эди. Сиёсатчи ўз аризасида суддан президент сайлови тўғрисидаги қонунга пассив сайлов ҳуқуқи чекланиши борасида киритилган қўшимчалар Конституцияга зид экани борасида қарор қабул қилиш лозимлигини сўради.\n25 декабрь куни Марказий сайлов комиссияси “Кировлес” иши бўйича чиқарилган ҳукм туфайли Навальнийни президентликка номзод сифатида рўйхатга олишдан воз кечган эди. 30 декабрь куни Россия Олий суди мухолифатчининг МСК қарори қонунга зид эканлиги юзасидан берган шикоятни қабул қилмади.\nМухолифатчининг вакиллари унинг сайловларга қўйилмаслигини ноқонуний дея аташди. Навальнийнинг ўзи эса сайловчиларни иш ташлашга - 28 январда намойишлар ўтказишга чақирди.


Маҳалла раиси нега қотилликка қўл урди? » Новости Узбекистана сегодня: nuz.uz\nНовости Узбекистана → Чойхона → Маҳалла раиси нега қотилликка қўл урди?\n01-08-2018 14:26 0 955 Рейтинг1 Чоп этиш\nВилоятимиздаги Дарғом каналидан эркак кишининг жасади топилди. Фуқаронинг сувда чўкиб ўлмагани ёки бахтсиз ҳодиса қурбони бўлмагани унинг танасидаги жароҳат изларидан маълум эди деб ёзмоқда zarnews.uz нашри.\nҲуқуқ-тартибот идораларининг куч ва воситалари ушбу жиноятни очишга сафарбар этилди. Қилни қирқ ёрувчи ходимлар, аввало, марҳумнинг шахсини аниқлаш, сўнгра унинг ўлими сабабларини суриштиришга киришди. Ушбу жараён давом этаётган пайтда Самарқанд шаҳрида эгасиз қолдириб кетилган автомашина топилди. Бу мудҳиш жиноят калавасининг учини топишга ёрдам берди. "Нексия" Ургут туманида яшовчи фуқарога тегишли экани ва у айнан Дарғом каналидан топилган марҳум экани маълум бўлди.\n...Тароқли маҳалла фуқаролар йиғини раиси А.Олимов шу маҳаллада яшовчи Р.Дўлановадан (жиноятга алоқадор исм-шарифлар шартли) 2015 йилда 1 000 доллар миқдорида қарз олади. Аммо қарзни вақтида қайтара олмайди. Кунларнинг бирида Р.Дўланова маҳалла раисига қўнғироқ қилиб, фуқаро Б.Бердиев уни доимий равишда ҳақоратлаб, хўрлаб келаётганини айтади. Шундан сўнг икковлон Б.Бердиевдан ўч олишни режалаштиради ва бу иш амалга ошса, Р.Дўланова маҳалла раисининг қарзидан воз кечишини билдиради.\nШу йилнинг 27 июлида Президентимиз раислигида жиноятчиликнинг барвақт олдини олиш борасидаги ишларнинг бугунги ҳолати, бу борада ички ишлар органлари ва бошқа давлат идораларининг масъулиятини янада ошириш, тизимда мавжуд муаммо ва камчиликларни бартараф этиш масалаларига бағишлаб ўтказилган видеоселектор йиғилишида ҳам Тароқлида рўй берган жиноят тилга олиниб, маҳалла раисининг бундай ишга бош қўшгани кескин танқид қилинди.\nХўш, бу воқеадан кейин маҳаллада қандай профилактик ишлар амалга оширилди. Одамларнинг муносабати, фикри қандай? Ана шу саволларга жавоб топиш мақсадида Тароқлида бўлдик.\n– Бу жиноят нафақат ушбу маҳалла, балки бутун Ургут тумани аҳли шаънига иснод бўлди, – дейди Ургут туман фуқароларнинг ўзини ўзи бошқариш органлари фаолиятини мувофиқлаштириш кенгаши раисининг кексалар ва фахрийлар ишлари бўйича ўринбосари А.Тўраев. – Бундай нохуш ҳолатларнинг олдини олиш мақсадида тумандаги 102 та маҳалла фуқаролар йиғинлари ҳамда аҳоли ўртасида жиноятчиликнинг олдини олиш бўйича аниқ ва манзилли чора-тадбирлар белгиладик. Туман ички ишлар бўлими, прокуратура ва бошқа давлат, жамоат ташкилотлари билан ҳамкорликда жойларда учрашувлар ўтказяпмиз. Аҳолини ҳушёрлик ва огоҳликка чорлаяпмиз.\nБугунги кунда тумандаги барча маҳаллаларда "Жамоатчилик назорат маскани" ташкил этилган. Тунги навбатчилик йўлга қўйилган. Туман бўйича профилактика инспекторлари 66 нафардан 74 нафарга кўпайтирилиб, уларнинг самарали ишлаши учун зарур шарт-шароит яратилган. Имтиёзли кредит асосида шахсий автомашина ва хизмат уйи билан таъминланган. Аҳоли ва кенг жамоатчилик билан яқин ҳамкорлик натижасида жорий йилнинг биринчи ярмида тумандаги 52 маҳаллада жиноят содир этилмади.\n– Маҳалламизда 612 хонадон бўлиб, 3 минг 412 нафар аҳоли истиқомат қилади, – дейди Ургут туманидаги Тароқли маҳалла фуқаролар йиғини раиси Ҳ.Қурбонов. – Аҳолимизнинг асосий даромад манбаи томорқа хўжалиги. Жами 64 гектар томорқа ерларимиз бор. Тадбиркорлик фаолияти билан шуғулланаётганлар ҳам кўпчилик. Демоқчиманки, ҳар бир оила ўз аравасини ўзи тортишга ҳаракат қилади. Боқимандалик кайфиятидаги кишилар йўқ ҳисоби. Лекин 5 та нотинч оиламизда соғлом муҳит яратиш учун барчамиз биргаликда ҳаракат қиляпмиз. 16 та кўчабоши, маҳалла фаоллари билан ҳамкорликда тушунтириш ишлари олиб боряпмиз. Маҳалламизда ўтган йил содир бўлган оғир жиноят нафақат унга алоқадор оилалар, балки барчамизнинг юзимизни ерга қаратди. Бундай ҳолатлар қайта такрорланмаслиги учун ҳуқуқ-тартибот идоралари билан ҳамкорликда ишлаяпмиз.\n– 2017 йил ноябрь ойидан буён Тароқли ва Совғон маҳаллаларида хизмат фаолиятимни олиб боряпман, – дейди ҳудуд профилактика инспектори Ҳ.Раҳимов. – Давлатимиз эътибори туфайли шу ерда хизмат уйи қуриб берилган, имтиёзли кредит асосида шахсий машина олганман. Аҳоли билан ҳамжиҳатликда ишлаб, ўтган йилги каби мудҳиш жиноятлар келиб чиқишининг олдини олишга эътибор қаратганмиз. Маҳаллага қўшни Ўкрач маҳалласидан кириб келиш ва Совғон маҳалласига чиқишда "Жамоатчилик назорат маскани" ташкил этилган. Туну кун навбатчилик йўлга қўйилган. Ким, қачон киряпти, қайси автомобиль келди, биламиз.\nМаълумотларга кўра, жорий йилнинг биринчи ярмида туманда 262 та жиноят қайд этилган. Бу ўтган йилнинг шу даврига нисбатан 112 тага кам бўлса-да, ҳар бир жиноят ортида инсон, оилалар тақдири турганини ҳисобга олсак, битта бўлса-да, қонунга зид ҳолат жамиятда ижтимоий-маънавий муҳитга, ёшлар таълим-тарбияси, келажагига салбий таъсир кўрсатади. Шу нуқтаи назардан жиноятчилик ва ҳуқуқбузарликларнинг олдини олиш, унга қарши курашиш масалаларига фақатгина ҳуқуқ-тартибот идораларининг эмас, барча давлат ва жамоат ташкилотлари, кенг жамоатчиликнинг вазифаси сифатида қараш лозим. Айниқса, бугунги куннинг энг долзарб масалалари – аҳоли бандлигини таъминлаш, хотин-қизлар ва ёшлар манфаатларини ҳимоя қилиш, маҳаллаларда нотинч оилалар билан ишлаш, одамларнинг давлат органларига бўлган ишончини мустаҳкамлаш, жойларда юзага келаётган қонунга зид ҳолатлар ва коррупцияга қарши курашишда жамоатчилик назоратини кучайтириш лозим. Бугун давлат ва халқ муносабатларидаги яқинлик ҳар бир фуқародан ана шундай фаолликни тақозо этади.


29 май 2022, Тошкент вақти: 04:08\nМосква ҳукумати меҳнат муҳожирларини ижтимой ҳимоя қилиш дастури ишлаб чиқилишини ваъад қилмоқда.\nМосква ҳукумати пойтахтда шартнома асосида қонунан меҳнат қилаётган муҳожирлар оилаларини ижтимоий таъминлаш дастурини ишлаб чиқаётганини эълон қилди. Москва Ижтимоий таъминот департаменти раҳбари Владимир Петросян жума куни Россия матбуоти орқали қилган чиқишида меҳнат муҳожирларини нафақат ижтимоий ҳимоялаш, балки уларнинг иш ҳақлари камайтирилишига қарши чоралар кўрилиши назарда тутилаётганини баён қилди.\nРИА Новости агентлиги Петросянга тайниб, меҳнат муҳожирларини ижтимоий ҳимоя қилиш дастурини ишлаб чиқиш тўғрисидаги кўрсатмани Москва шаҳар мэряиси берганини хабар қилди. Москва Ижтимоий таъминот департаменти раҳбарига кўра, ижтимоий ҳимоя дастури доирасидаги имтиёзлари фақатгина пойтахтада қонуний тарзда ишлаётган муҳожирларга тадим этилади.\nМосква мэри Сергей Собянин пойтахтга келаётган барча мигрантларни расман рўйҳатга олиш ва уларни тиббий суғурта билан таъминлаш чора тадбирларини кўриш бўйича махсус буйруқ берган эди.\nАйни пайтда, Москва Ижтимоий таъминот департаменти директорининг сўзларига кўра, моддий ёрдам нафақат меҳнат муҳожирлари, балким уларнинг фарзандларига ҳам кўрсатилади. Айниқса кўп болали, ногирон фарзандлари ёки кичик ёшдаги болалари бўлган оилаларга алоҳида эътибор қаратилиши айтилмоқда.\nМутахассислар Москвада меҳнат қилаётган ва оилалалрини ўзлари билан олиб келган миллионлаб меҳнат муҳожирлари умаман ижтимойи ҳимояланмаганидан хавотир билдириб келади.\nМоскванинг Ғарбий маъмурий округи Ижтимоий таъминот бўлими мудири Елена Сиделникова хориж фуқаролари бирор-бир ижтимоий ёрдам ола олишлари учун энг аввало вақтинчалик яшаш ҳуқуқинини берувчи хужжатга эга бўлишлари керак, дейди.\n- Вақтинчалик яшаш ҳуқуқига эга бўлганлар маълум миқдордаги федерал ҳукумат томондан бериладиган молиявий имтиёзларни олишлари мумкин. Агар вақтинчалик яшаш руҳсатномаси бўлмаса, ҳатто бола туққан аёллар ҳам ёрдам пулини олишга ҳаққи йўқ, чунки бундай тўловларни у ўзининг мамлакатидаги ижтимоий таъминот бўлимларидан олади,- дейди Елена Сиделникова.\nИжтимоий таъминот бўлими мудирасининг билдиришича, шунга қарамасдан Москвада қонунан меҳнат қилаётган ва фарзандлари билан яшаётган ҳар бир муҳожир қайддан ўтган жойидан ижтимоий таъминот бўлимларига мурожаат қилиб бу масалани якка тарзда ҳал этишлари зарур.\nАйни пайтда, Россия Федерал миграция хизмати раҳбари генерал-полковник Константин Ромодановский мамлакатда меҳнат қилаётган мигрантлар Россия иқтисодиёти тараққиётига жиддий ҳисса қўшаётганини таъкидлади.\n- Бу одамлар яхши ниятлар билан келган – меҳнат қилгани. Улар Россия ялпи ички маҳсулотини оширишда жуда катта ҳисса қўшмоқдалар,- деди ФМС раҳбари.\nЛекин расмийлар бундай баёнотлардан конкрет амалларга кўчганича йўқ, дейди Москвадаги Оналик ва болаликка кўмаклашиш жамғармаси бош директори Мадина Йўлдошева Озодлик билан суҳбатда. Унинг сўзларига кўра, ҳозирда муҳожирлар оилаларига бераладиган айрим тўловлар ҳам бекор қилинган.\n- Йўқ, ҳеч ким ҳеч қандай тўловларни олгани йўқ. Илгари мигрантларнинг фарзандлари поликлиникаларга битиктириларди, жорий йилнинг 1 январидан шуни ҳам бекор қилишди. Мигрантлар эндиликда на аёллар консултациясига бора олади, на боласини шифокорга кўрсата олади. Соғлиқни сақлаш вазирлигида буни Москвада мигрантлар сонининг кескин ошиб кетгани ва поликлиникалар уларга хизмат қилишга улгурмаётгани билан изоҳлашди,- дейди Мадина Йўлдошева.\nМадинанинг ўзи ҳам 10 йил аввал фуқаролиги бўлмаганлиги, аммо ҳукуматдан фарзандлари учун ижтимоий ёрдам олганини эслайди. Бугунги кунда эса айниқса ижтимоий ҳимояланмаган ёш оналар фарзандларини туғруқхоналарга, болалар уйларига ташлаб, улардан воз кечишга мажбур, дейди Мадина.\n- Аёл ё болага қараши керак, ёки ишлаши керак. Бошқа иложи йўқ! Биз бундай вазиятларда ўз болаларидан воз кечаётган аёлларнинг сони ошиб бораётганига гувоҳ бўлиб турибмиз. Ижтимоий тўловлар у ёқда турсин, улар оддий хужжатларини тўғрилай олишга имконияти йўқ,- дейди Москвадаги Оналик ва болаликка кўмаклашиш жамғармаси Бош директори Мадина Йўлдошева.\nРоссия Федерал миграция хизмати маълумотига кўра, 2010 йилда Россияга 5 миллионга яқин меҳнат муҳожири келган. Улардан 1,2 миллиони – Узбекистондан. Меҳнат муҳожирларининг аксари (35 фоизи) Москва шаҳрига тўғри келмоқда.\n“Опора России” тадбиркорлар ижтимоий ташкилоти ходими Евгений Якубовский ўтказган тадқиқот натижаларига кўра, келгуси 15 йил давомида Россияда мигрантлар сони яна 10 миллионгача ошади.


Агробанк қишлоқ хўжалигига оид “100 китоб тўплами”ни тақдим қилди\nАсосий/Сўнгги янгиликлар/Агробанк қишлоқ хўжалигига оид “100 китоб тўплами”ни тақдим қилди\nНашр қилинган сана: 29.04.2021 16:35\nЖорий йилнинг 28 апрель куни пойтахтимиздаги “Hyatt Regency Toshkent” меҳмонхонасида Агробанк ташаббуси билан чоп этилган “100 китоб тўплами” тақдимоти бўлиб ўтди. Мазкур тақдимотда “Агробанк” АТБ масъул ходимлари, лойиҳа муаллифлари, олимлар ҳамда ОАВ вакиллари, жумладан Bankers.uz интернет нашри иштирок этди.\n“Агробанк” АТБ банк ташаббуси билан қишлоқ хўжалигида замонавий билимларни тадбиқ этиш, соҳада фермерлар, тадбиркорлар, деҳқон хўжаликлари ва аҳоли учун содда, тушунарли бўлган методологик қўлланмаларни тайёрлаш лойиҳаси амалга оширилди.\nУшбу лойиҳани бошлашда Туркия Республикасида қишлоқ хўжалигининг турли йўналишлари бўйича тайёрланган ўқув тўпламлари ўрганиб чиқилди. Лойиҳани амалга оширишда Агробанк қошида илмий гуруҳ ташкил этилди ва 120 нафардан ортиқ соҳа мутахассислари, олим ва ўқитувчилар жалб этилди.\nУшбу китобларни тайёрлаш ва чоп этиш билан боғлиқ бўлган барча харажатлар Агробанк томонидан молиялаштирилди.\nМазкур тўпламлар босқичма-босқич чоп этилиб, республикамизнинг барча ҳудудларидаги фермерлар, тадбиркорлар ва деҳқон хўжаликларига етказилади.\nШунингдек, кенг фойдаланувчилар оммасини қамраб олиш мақсадида китобларнинг электрон нусхаси банкнинг agrobank.uz интернет сайти, махсус telegram боти орқали фойдаланиш имконияти яратилди.\nБугунги тақдимотда, Агробанк томонидан амалга оширилаётган яна бир катта лойиҳа туғрисида ахборот берди. Хусусан, банк Тошкент давлат аграр университетининг Тошкент, Нукус, Самарқанд, Термиз филиаллари, Андижон қишлоқ хўжалиги ва агротехнологиялар институти билан ҳамкорликда фермерлар мактабини жорий этишни режалаштирган.\nМазкур фермерлар мактабига ҳар йили 1000 нафар фермер ва деҳқон хўжаликлари раҳбарлари, томорқа ер эгалари ва тадбиркорлар жалб қилиниб, аграр ўқув юртлари ўқитувчилари, соҳа мутахассислари ҳамда тадбиркорлар томонидан ўқитилиб, ўқитиш билан боғлиқ бўлган барча харажатлар Агробанк томонидан амалга оширилади.


Амстердамда тўртта почта жўнатмаси портлаб кетди - Darakchi\nАмстердамда тўртта почта жўнатмаси портлаб кетди\nДУНЁ 13.02.2020, 18:44\nТеглар: Амстердам, жўнатма\nНидерландия пойтахти Амстердамда ичида портловчи восита бўлган жўнатмалар портлади. Бу ҳақда Газета.уз хабар берди.\nҚайд қилинишича, портлаш натижасида почта бўлинмасида бир киши жабрланган. Айни пайтда ҳодиса жойида тез ёрдам хизмати ва полиция ходимлари фаолият олиб боряпти.\n13 февраль, пайшанба куни худди шундай, ичида портловчи жиҳоз бўлган конверт Нидерландиянинг Лёсден шаҳрида, 12 февраль куни эса Керкрад ва Амстердамдаги почта бўлинмаларида қабул қилинган ва портлаб кетган эди.\nПолициянинг таъкидлашича, портловчи жиҳозлар инсон ўлимига сабаб бўлмайди, аммо жиддий шикастланишга сабаб бўлиши мумкин. Терговчиларнинг фикрича, бу ҳаракатлар ортида бир ёки бир нечта киши турибди. Аммо ҳалигача бу ишни қилган аниқ бир гумондор топилмаган.\nШу каби шубҳали жўнатмалар тўлқини 2019 йил январида Австралияда кузатилганди. Ўшанда Мелбурндаги турли давлатларнинг элчихона ва консуллик хизматларига 10 та шубҳали жўнатма юборилган, оқибатда дипломатик ваколатхона ходимлари зудлик билан бинолардан олиб чиқилган.\nГермания, Италия, Ҳиндистон, Испания, Буюк Британия, Швеция ва Жанубий Корея дипломатик идораларига келган жўнатмалар устига “Очишдан олдин ниқобни тақинг”, деб ёзилган бўлган. Аммо полиция бу жўнатмаларни текширганида жиддий бирон нарса топа олмаган, элчихона ва консулхона ходимлари икки соатдан кейин иш жойларига қайтган.\nЎшанда ҳам бу жўнатмаларни ким ва нима мақсадда юборганини аниқлаш имкони бўлмаган.\nНью-Йоркда коронавирусдан ҳар 17 дақиқада бир киши вафот этмоқда. Трамп шаҳарда карантин киритишга шошмаяпти\nЖССТ бош директори : Коронавирусга қарши дори тез орада инсонларда синовдан ўтказилади\nОзарбайжонда коронавирусни даволовчи янги шифохона ишга тушди\nЎзбекистонда фавқулодда вазият эълон қилинадими? ФВВ жавоб қайтарди\nЎзбекистон мусулмонлари идораси коронавирус касаллиги билан вафот этган маййитни қандай дафн этишни маълум қилди\nРоссия Федерацияси Соғлиқни сақлаш вазирлиги COVID-19 ни даволаш учун мумкин бўлган дорилар рўйхатини эълон қилди\nЎзбекистон Миллий гвардияси "майори" — Гулбаҳор қўлга олинди\nКоронавирусга қарши дори муваффақиятли чиқди